text:
Mi no por kere cu ta tur simpatisante di AVP kier pa Aruba sigi biba di placa presta. Mi ta kere nos tur por ta di acuerdo cu e 1 miyon florin pa dia cu nos mester pone un banda pa paga interes lo por a yuda soluciona hopi necesidad den nos pais. Pero den dos articulo tras di otro un miembro di parlamento di AVP ta insisti cu e unico solucion pa Aruba ta pa haci mas prestamo y sigi crece e debe nacional.
Mi a priminti votadornan di RAIZ cu nos no ta bai participa den e politica tradicional di tira lodo. Nos a bin pa Goberna y duna resultado. Nos no t’ey pa hunga e politico toxico di atakenan personal. P’esey mi no ta reacciona riba e insultonan cu e parlamentario ta insisti di keda lansa riba mi na nivel personal. Mi ta laga su forma di haci mustra ta ken e ta. Su palabranan ta papia pa nan mes.
Pero ta hopi importante pa adverti nos pueblo cu e ruta aki di hiba oposicion y politica ta malo pa nos pais. E parlamentario ta declara den dos articulo tras di otro cu contrario na paga debe, Aruba mester sigi presta placa. E parlamentario di AVP no kier BBO, y no kier BTW. Pues no kier nada cu ta duna Aruba fondo pa paga debe bek. Ta scucha palabranan: “Gobierno di AVP no a tuma medida, al contrario a busca solucionnan valido pa atende cu necesidad di e pais, a traha duro restaurando cantidad di scol, salba e fondonan di pensioen, a percura pa renobacion di hospital”, etc.
Loke awe ta ser yama cu palabra bunita “solucion valido” ta nada otro cu prestamo, fiansa y mas debe. Tur proyecto cu por menciona a wordo traha cu placa presta. E Parlamentario como ex-ministro a participa na e bonanza di gastamento di placa presta y lo mester por a pensa cu un dia ta e pueblo di Aruba lo mester paga bek. Awe e facturanan a cuminsa drenta.
Pa awo ta interes so nos ta pagando y esey riba su mes ta kita casi 1 miyon florin pa dia for di nos Pueblo. Esaki ta placa cu por a bai na atende necesidadnan di nos hendenan. Pero awo e placa aki ta bai pa banconan, sin cu nos por haña algo bek p’e.
Esey ta na interes so. Awo e facturanan di e debenan di mal maneho di gobiernonan anterior laga atras tambe a cuminsa drenta. Hulanda a bisa cla y raspa: “Aruba a traha e debe, ta Aruba mester paga e debe”. E placa aki lo no bin for di Hulanda. Ta nos hendenan mester bai produci e placa pa paga e debe cu awe ta wordo scondi den e palabranan “solucion valido”. Y kico e partido mas grandi di oposicion ta propone awo? E solucion segun nan ta pa nos no paga y sigi traha mas debe.
Mi ta sigur cu mescos cu mayoria di Aruba no ta tur hende den AVP ta di acuerdo pa bai tras di oposicion populista y sigi presta placa. Ta ken lo kier bay den coalicion cu un partido cual pensamento ta basa pa mas debe y no tin e curashi pa tuma decisionnan dificil pero realmente na bienestar di nos Pais. Puntra boso mes si e deseo pa mas debe realmente ta e deseo di henter AVP y di e comunidad cu AVP ta representa. Honestamente ami no por kere cu ta asina.
Den seno di AVP mester por splica su sostenedornan, cu e periodo di bonanza y gastamento di placa presta a pasa pa historia y cu Aruba no tin deseo mas pa sigi biba di debe. Lo ta digno di AVP, un partido di hopi trayectoria, pa nan saca un statement bisando den palabranan cla y raspa cu nan “vision” pa Aruba no ta pa sigi crese e debe nacional y cu nan tambe ta para pa un Aruba cu realmente por para riba su pianan. Un cambio cu pa Partido tradicional lo insera un cambio di politica populista pa un politica di evolucion y desaroyo sostenibel.


c: text/html

text:
Segun nos Staatsregeling – e tempo ey bo por bisa nos constitucion – e eleccion pa eligi e miembronan di Staten di Antias ta tuma lugar segun partidonan insular, unda Corosu lo por eligi 12 miembro, Aruba 8, Bonaire 1 y e islanan Ariba (Sint Maarten, Saba y Sint Eustatius) por eligi solamente 1 miembro. No tabatin partidonan cu ta representa Antias, pero cada isla separa. Pa nan e electorado na cas tabata importante.
Banda di eleccion pa miembronan di Staten di Antias tabatin un Eilandenregeling cu tabata regla e eleccionnan pa e islanan, unda cu Aruba por a eligi 21 miembro di Eilandsraad y e partido cu haya mayoria lo por forma e gobierno insular cu pa nos tabata 6 diputado. E gobierno aki casi mester sinta 4 aña, pasobra no por bin eleccion si gobierno cay, pero mester reforma.
Contrario na esaki, e gobierno Antiano cu si e cay por bin eleccion si bin problema prome cu 4 aña.
Kico a sosode na augustus 1977?
Bo por tin un situacion unda cu bo ta gana eleccion pa Staten di Antias na Aruba pero partidonan na Corsou cu total tabatin 12 miembro, unda un partido cu gana of perde ta join otro cu 1 partido di Bonaire, 1 di Sint Maarten pa yega na 12 asiento. A yega di sosode cu partido Nacional di Pueblo ta gana na Corsou y PPA ta gana na Aruba y envez cu PPA forma cu Nacional, nan ta forma gobierno cu partido Democrat di Corsou lagando e partido cu a gana aya for di gobierno. E tempo ey tabata ser bisa cu bo ta gana eleccion anochi di eleccion y perde su mainta siguiente pa bay den Gobierno Central na Corsou. Esaki a sosode varios vez cu partido Nacional.
Na Aruba MEP a gana eleccion na 1973 y a bay den gobierno Central. Na 1977 MEP a bolbe gana cu 5 asiento y pa un par di voto mas lo a saca 6 asiento di e 8 asientonan pa Aruba.
Kico a sosode? PPA a saca 2 asiento y despues ora cu un miembro a declara su mes independiente, PPA cu solamente 1 di e 8 asientonan a drenta gobierno Central. Logicamente cu MEP y su votadornan no por a acepta esaki, pasobra e tabata un falta di respet pa e electorado Arubano, apesar cu legalmente esaki tabata por, ya cu ta Gobierno Central pa Antias tabatin, unda cu den tur e islanan esun cu forma un gobierno mester busca un mayoria. E total di asientonan tabata forma e gobierno.
Referendum consultativo
E gobierno insular di MEP a organisa pa promer vez den historia di Reino Hulandes un referendum consultativo dia 25 maart 1977. E tempo ey tanto gobierno Central y esun di Hulanda a declara cu nos sistema no conoce e instrumento di Referendum ya cu esaki no ta para den nos leynan. E balor di e referendum consultativo aki tabata e arma principal di gobierno di MEP bao guia di Betico Croes dfm, unda cu nos no solamente a gana eleccion ya caba na 1973, 1975 y despues na 1977 pero den un referendum den tur libertad pueblo a duna Betico Croes y MEP e mandato pa regla nos futuro structura estatal den tur forma pero den todo caso cu nos lo mester sali di gobierno/Antias di 6. Pa mi e referendum aki su balor tabata historico y sumamente importante. Hasta masha aña despues e otro islanan y hasta Hulanda tambe a tene nan referendumnan. Su balor tabata grandi y tabata e instrumento mayor di Betico Ctroes y MEP.
Door di e resultado di referendum di 25 maart 1977 y e resultado di eleccion na juni 1977, MEP y gobierno insular di Aruba a sinti nan obliga y mara na ehecuta e resultado di e referendum.
Detencion di 2 sindicalista
Teniendo MEP na 1977 pafor di gobierno lo stroba e proceso pa haci e preparacionnan pa sali di e constelacion Antiano. No obstante e mandato aki cu MEP a haya di e pueblo den eleccion y e referendum, nos no por keda sin mas for di Gobierno Central ya cu no tin respet pa e electorado Arubano. Ora PPA cu solamente 1 asiento toch a drenta gobierno, Betico a organisa un reunion informativo na Centro di Bario Noord, unda e pueblo a atende masalmente. Durante e reunion nos a ser avisa cu 2 lider sindical di IOWUA a ser deteni pasobra cu nan lo a saca un pamflet contra PPA y cual contenido tabata ‘opruiend’ Di e momento ey a tuma e decision cu ta bay Warda di Polis na Playa unda Chinto Geerman dfm y Juan Yarzagaray dfm tabata deteni. Un masa hopi grandi a bay protesta dilanti Warda di Polis, a marcha bay cas di fiscal van Arps y e tempo ey den Nassaustraat a kibra vitrina di e oficina di Amigoe cu tabata contra nos y tin hende a kima e bandera di Antias.
Aruba den scuridad
E dianan cu a sigui gobierno insular a duna liber na tur ambtenaar pa nan por bay protesta. Tin sindicatonan tambe cu a join e protesta. A protesta pacificamenter pero ora cu gobierno Hulandes a bisa cu ta un par di hende so a protesta y cu no tabatin nada particular a sosode, nan mes a reta MEP pa mustra su forsa y sosten. E accionnan a conduci cu gobierno Central a manda Riot Commando bao guia di Castillejo Cova cu hopi polis di otro islanan pa bin yuda esnan aki pone ordo. Hopi abuso contra nos pueblo a tuma lugar, a abusa di poder, a tira riba hende, herida nan, a tira riba auto cu hende aden. Castillejo Cova cu e polisnan cu nan a trece bon arma y hasta a tene un marcha pa intimida, spanta hende den caya di Nassaustraat. Mirando e opresion, intimidacion y e abusonan aki nos a dicidi cu nos ta pone Aruba plat y a laga baha e planta di WEB y Aruba a keda un par di dia den scuridad. E tempo ey tabata fouilleer hende pa loco, a detene hende pa spanta pueblo. Mientras tanto 2 ciudadano a hasta bay Cuba.
Viahe pa Hulanda
Betico a uni forza cu e gremionan di sindicato y comercio den un reunion na Surfside. Den e reunion ey a palabra cu lo haci uzo di articulo 26 di Eilandenregeling (ERNA) cu ta bisa cu nos Eilandsraad por bay cerca gobierno Hulandes pa defende nos interes ora nos ta sinti nos mes perhudica. A forma un delegacion di Eilandsraad, Bestuurscollege y gremionan cu a bay Hulanda pa discuti e situacion. Al final a haya oido cerca Gobierno di Hulanda y di Antias den un protocol di 20 april 1978 pa bin un Comision di Reino pa studia e problema di un restructuracion di Antias. Mientras tanto MEP a bira miembro di Social Democratanan Internacional S.I. A bay cu diferente delegacion den region y nos a bay tambe Nacionnan Uni na e Comision di Decolonisacion y nan a conseha nos cu mester bula for di e constelacion Antiano a a base di un resolucion.
E accionnan di Agosto 1977 y e referendum di 25 maart 1977 tabata e base pa sigui traha pa prepara nos futuro pafo di gobierno Antiano, miho bisa pafo di Antias su constelacion.
Laga mi un biaha mas gradici Betico y MEP, su integrantenan y tur cu a uni forsa cu nos por a yega Conferencia di Mesa Rondo na 1981 y 1983 cu a conduci cu Aruba a sali for di e constelacion Antiano dia 1 jan. 1986, cu nos a elimina e 2 formanan di gobernacion, e 2 bestuurscollegenan cu awe nos por determina nos propio futuro, destino cu tur e instrumentonan legal, economico ta den nos propio man, tin propio parlamento, propio himno, bandera, ortografia, propio Banco Central y moneda Arubano.
Ban conserva esaki cu ta nos responsabilidad.

robotstxt: allowed

filter: keep


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu inmenso dolor na nos curason nos ta anuncia cu a bay sosega inesperadamente na un bunita edad di 97 aña,
nos tata, welo, bisawelo, suegro
Sr Augustin Werleman
Mihor conoci como: “Gustin”, “Pachito”
*24-07-1925 – †01-09-2022
Casa: †Victoria Werleman
Na nomber di su:
Yiunan:
Felipe (Buchi), señora y famia
Max (Moonchi), señora y famia
Augustin (Teng), señora y famia
Nemencio (Nene), señora y famia
Maria y yiu Ricardo y famia
Catharina (Anna), esposo y famia
Lorenzo (Denchi), señora y famia
Nieto y nietanan, bisanieto y bisanietanan
Ruman:
Sra. Vda. Mona Geerrman y famia
Swa y cuñanan: sra. Vda. Cornelia Croes y famia
Sra. Vda. Olinda Werleman-Geerman y famia
Handy Paesch y famia
Consuegra: Aura Vrolijk y famia
Sobrino y sobrinanan y nan respective famia, primo y primanan, comer y compernan, ihanan, amigonan, bisiña y conocirnan y demas famia na Aruba, Corsow, Bonaire y Hulanda, Ex-coleganan di LAGO
Famia: Werleman, Geerman, Croes, Paesch, Boekhoudt, Ras, Kock, Tromp, Vrolijk, Zievinger, Wever, Cham, Marin, Varis, Jeandor, Farro, Kuiper, Richards, Riley, Panneflek, Jansen, Wernet, Koolman, Dabian, Lue- Wever, Emerenciana, Ramlal, Dirksz
Un danki special na Julie y Delaney
Nos disculpa si den nos tristeza nos por a lubida un of otro famia.
Ta keda invita pa e acto di entiero cu lo tuma lugar diaranson 7 di september 2022 di 2:00 pa 4:00 pm na Aurora Funeral y despues saliendo pa Santana catholico na Santa Cruz.


text:
WILLEMSTAD — Pa yega na un plan di maneho pa Boluntarionan den deporte, direktiva di FDOK ta organisá un tayer spesial ku tema “Boluntariado pa Deporte”. Den e charla aki,lo amplia riba e tópiko pa promoshon, oumento i kordinashon di boluntario pa deporte na Kòrsou, i kreashon di un infrastruktura den atministrashon di FDOK pa registrashon di boluntario pa deporte, pa kontribuí den organisashon di un “database” di boluntario pa deporte.
Dia: djadumingu 27 di sèptèmber 2015
Ora: 15.00 pa 18.00 ‘or
Lugá: Teatro Luna Blou
Lo tin un orador speshal kual ta sra. Catherine Forde kual ta un BA, EMSM, di Trinidad & Tobago, konferensista renombrá den komunikashon, technologia, gerensia i atministrashon di deporte.
Si bo ta dispuesto na partisipána e charla aki riba loke bo tin na bo kurason riba tòpiko aki, bo ta kordialmente invitá na e charla aki den un ambiente ameno i konstruktivo pa inspirá envolvimentu di boluntarionan den deporte.
Registrashon adelantá pa e charla aki ta nesesario. Asina nos por sòru pa bo ta konfortabel pa bo por pone tur bo atenshon riba e tema interesante aki. Pues registrá mas pronto ku ta posibel na info@fdok.cw Bo presensia ta altamente apresiá.


text:
Glenbert Croes (MEP): Cu e acuerdo di 2 di mei a dera e Status Aparte y libertad di nos pueblo
Gobierno di Aruba y Hulanda a firma un acuerdo dia 2 mei 2015 pa bin un supervision financiero CFT di Hulanda riba Aruba. Mi no ta considera esaki CFT di Aruba sino e ta uno di hulanda cu ta wordo coordina via CFT Corsow & Sint marten. Despues cu nos a recorda fechanan memorable den reino mi ta considera 2 di mei 2015 e begrafenisdag di nos status aparte. Franklin Roosevelt a expresa cu ora pearl harbor wordo ataca cu “e ta un dia cu lo biba den emfania”. Den cuadro di esaki nos ta considera e acuerdo aki uno cu ta viola derechonan politico di Aruba cu ta ankra den tratadonan, violacion di nos constitucion poniendo gobierno, parlamento , democracia y henter e pueblo bou curatela. E menasa cu tawatin prome cu e acuerdo aki tawata uno di giyotina na e nek di e pueblo aki. Pasobra a consecuencia di tur e medidanan cu lo bai bini door di e acuerda firma aki ta cu pueblo di Aruba mester bai paga pa tur esakinan. Pesei ora nos tratando e presupuesto di 2015 nos ta akiden cu sentiment mixto pasobra loke nos ta tratando ta un farsa. Na final di dia despues cu e presupuesto wordo trata lo bai bini notanan di cambio unda cu e medidanan adicional lo wordo implementa. E pregunta ta e ora ey: “A proteha e pagador di belasting di Hulanda y a opta pa castiga esnan di Aruba?” No por ta asina cu un partido cu a saca 13 asiento (33 mil voto) ta wordo poni bou curatela y no ta bringando pa e derecho di un pueblo. Loke e gobierno a duna e pueblo aki ta debe, medida, desaster y mas desaster . Nos ta spera cu den partido AVP tin hendenan cu ta respeta y defende e pueblo aki cual nos di MEP si ta hasi rechazando como derecho sagrado di nos pueblo e ley financiero.
Expresionnan haci den e articulo aki no necesariamente ta refleha opinion di ArenaPoliti.co


text: Info Flitz, e programa di tur djaluna na TV Direct kanal 13 a pasa na AP Center pa graba un item ku a pasa na televishon. Nos presidente Alton Paaa a duna un splikashon di algun ekipo ku tin i alabes e programanan ku nos ta ofresé na AP Center. Durante dje video bo ta mira tambe imagen di e ekiponan, trainer nan i asta algun kliente den nan seshon di ehersisio. un bista kompletu di loke nos tin aya na Winkelcentrum Colon unit 4 Pa mas informashon di loke nos ta hasi na AP Center bo por yama nos of whatsapp na 5100087.


text:
Notisia - Aktual
626 Notisianan
- Fecha
- Relevansha
-
BKCN ta para ketu na Dia Internashonal di Bombero
Djárason 4 di mei, banda di dia di Konmemorashon di Defuntu, ta tambe e dia Internashonal di Bombero. Riba e dia aki mundialmente ...
-
Minister Carola Schouten ta bishitá Hulanda Karibense
Vise minister-presidente i minister pa Maneho di Pobresa, Partisipashon i Penshun, Carola Schouten, lo hiba un bishita di trabou ...
-
Reunion Interparlamentario di Reino na Sint Maarten (IPKO)
E komishonnan fiho di Relashonnan den Reino di Eerste i Tweede Kamer for di djárason 4 di mei te ku djabièrnè 6 di mei 2022 ta ...
-
Poblashon di Hulanda Karibense a oumentá ku mas di 900 den 2021
Riba 1 di yanüari 2022 Hulanda Karibense tabatin 27.726 habitante. Esei ta 921 mas ku un aña anterior. E oumento ta pa gran parti ...
-
Inflashon Hulanda Karibense ta subi
Den e promé kuartal di 2022, produkto- i servisio di konsumidó na Boneiru tabata 9,9 porshento mas karu ku un aña anterior. Den e ...
-
Ofisina di IND na Boneiru ta muda
Servisio di Imigrashon i Naturalisashon (IND) unit CN na Boneiru riba djabièrnè 6 di mei 2022 ta muda pa Kaya Gresia 11, dilanti ...
-
Dia di Labor e aña aki riba 2 di mei
Dia di Labor ta kai e aña aki riba un djadumingu. Segun e lei di labor (Arbeidswet 2000 BES), esaki ta nifiká ku ta selebrá Dia ...
-
Sekretario general suplente di VWS ta bishitá Islariba
Sekretario general suplente di VWS, Abigail Norville, di e ministerio di Salubridat Públiko, Bienestar i Deporte (VWS), huntu ku ...
-
Drenahe di fuel òil Bopec eksitoso
For di 17 te ku 19 di mart 2022 bou di supervishon di e inspektornan di Rijkswaterstaat (RWS) i e inspekshon di medio ambiente di ...
-
Di dos ‘Speed meet’ pa buskadó di trabou lokal i dunadó di trabou den sektor di turismo
Riba djabièrnè 22 di aprel Plenchi di Trabou, Tourism Corporation Bonaire (TCB) i Bonaire Hotel and Tourism Association (BONHATA) ...


text:
Na Marriot Ballroom a tuma luga un momento special cu Aruba Tourism Authority (ATA) y Comite Olimpico Arubano (COA). Despues di hopi tempo di dialogo entre ATA y Comite Olimpico Arubano (COA ) a yega e momento pa firma un acuerdo formal y drenta den un asociacion formal cu Comite Olimpico Arubano (COA ).
CEO di ATA Ronella Croes a hiba palabra y ta duna di conoce cu no ta un secreto cu un di e maneranan di promove Aruba ta pa medio di deporte, pero sigur na momento cu mira e area di deporte den su totalidad cu ta hopi special pa Aruba, pero tambe pa turismo.Tin hopi peticion cu ta yega cerca ATA pa contribucion y esaki ta un reto sigur pa ATA pa dicidi unda ta miho pa contribui y unda no cu ta ilustra di kico ta e maneho pa contribucion.
Segun CEO di ATA un di e maneranan cu ATA por contribui na posiciona Aruba debidamente ta pa medio di asociacion aki cu tin tur Aruba su atletanan cu ta wordo prepara pa competi internacionalmente incluso evidentemente esunnan cu logra ta esunnan cu ta bay riba e plataforma maximo di deporte cu ta weganan olimpico mundial.
Pa ATA esaki ta e manera perfecto pa por duna contribucion y granito na deporte y na creacion di talentonan y promocion di Aruba internacionalmente. E acuerdo cu a keda firma ta uno cu a traha riba dje pa hopi tempo caba. Sinembargo loke cu ta hopi cla ta cu un asociacion no ta solamente pa un tempo cortico pero pa un tempo largo y asina hunto a delibera kico ta e miho manera.
E rekisito di e deliberacion aki ta di Aruba Tourism Authority (ATA) ta bay na yuda cultiva y prepara e atletanan pa asina nan por lusi debidamente internacionalmente. Sinembargo ATA a contribui caba den pasado den un manera special unda cu a ATA a percura pa diseña e uniformnan cu e atletanan a luci na aña 2016.
E parti aki tambe tabata un bunita colaboracion y e atletanan por a luci cu nan diseño nobo internacionalmente y di e manera ey a promove Aruba tambe. Tambe durante añanan ATA a contribui cu diferente eventonan di deporte di diferente manera. Sinembargo awo a scoge pa un maneho pa inclui e asociacion y ATA ta hopi orguyoso di mira con Comite Olimpico Arubano (COA) ta bin ta carga nan responsabilidad unda cu nan ta un partido hopi serio y ta mira resultadonan y avancenan den mundo deportivo.
CEO di ATA Ronella Croes ta gradici Comite Olimpico Arubano (COA) pa e pasenshi, cooperacion te na e momentonan aki y ATA ta hopi orguyoso di por yega na e momento aki y por medio di turismo tambe reconoce e importancia di e atletanan y reconoce cu e ta un promocion grandi pa nos pais internacionalmente den diferente mercado plataforma.
Wanda Broeksema ta presidente di Comite Olimpico Arubano (COA) y tambe a hiba palabra na e conferencia di prensa, pa COA awe ta un dia hopi importante y esaki ta e momento perfecto cu e firmamento a tuma luga. Actualmente Comite Olimpico Arubano (COA) tin un directiva nobo y completamente diferente.
Pa dos aña largo ya caba Comite Olimpico Arubano (COA) ta sinta na mesa ta papia cu ATA pa mira kico por haci hunto y kico Comite Olimpico Arubano (COA) por significa pa ATA pa eleva e deporte na Aruba. Sinembargo COVID a yega Aruba y no por a haci nada, pero awor cu Aruba ta recuperando poco poco ATA a reconoce e plan di Comite Olimpico Arubano (COA) y ta kere den esaki tambe.
Comite Olimpico Arubano (COA) y ATA a firma un colaboracion como parthnership unda cada partido lo gana di esaki. Nicol Hoeverts ta secretaria general di COA tambe a hiba palabra y ta hopi agradecido cu e parthnership aki,na unda cu tanto ATA y COA ta dos organisacion cu ta kere den excelencia , promove y haci miho di locual cu ya caba ta wordo haci. COA no ta solamente un organisacion deportivo, pero ta un organisacion cu ta purba di crea un miho sociedad , miho sernan humano atrabes di deporte.


text:
,,Desaroyo ekilibrá i duradero di Kòrsou ta rekerí diálogo habrí i kolaborashon riba tur nivel”
Willemstad, 10 di desèmber 2018 – Durante e seminario ku a tuma lugá djaweps, dia 6 di desèmber último, den oula di Universidat Nashonal di Kòrsou (UoC) pa konmemorá e di désimo aniversario di e ordenansa ku a instituí e órgano di diálogo i konsulta entre gobièrnu, komo dunadó di trabou, i representantenan di empleadonan públiko, mihó konosí komo CGOA (Centraal Georganiseerd Overleg in Ambtenarenzaken), Promé Minister sr. Eugène Rhuggenaath, den su diskurso di apertura, a enfatisá riba e echo ku un agènda eksitoso pa yega na un desaroyo ekilibrá i duradero di nos pais ta rekerí ‘partnerships’ riba tur nivel.
,,Den diálogo habri ku otro mester por yega na solushonnan duradero, palabrashonnan konkreto i aktua konforme ku loke a ser akordá dor tur esnan envolví. Un diálogo habrí entre partidonan den CGOA lo mustra komunidat ku e konvenshon number 151 di Organisashon Internashonal di Labor ILO ku a ser ratifiká dor di Kòrsou na aña 2016, no ta un konvenshon sin nifikashon, pero ta algu ku Kòrsou ta duna kontenido real na dje den seno di CGOA”, asina e promé mandatario a trese pa dilanti, enfatisando e importansia di funshonamentu di e órgano bipartit i tambe di konvenshon 151 di ILO ku ta regardá relashonnan laboral den servisio públiko.
Mas aleu sr. Rhuggenaath a trese pa dilanti ku gobièrnu ta duna balor grandi na diálogo sosial, ku tabata e tema prinsipal di e seminario, i ku su gabinete lo sigui komprometé su mes pa ,,sigui fomentá diálogo i partisipashon real den materianan di interes general pa asina krea aseptashon pa maneho gubernamental”.
,,E diálogo sosial ku ta tuma lugá periódikamente den seno di CGOA entre gobièrnu i representashon sindikal di empleadonan públiko riba posishon huridiko di ámtenarnan i riba maneho di personal ta algu di aploudí ya ku e ta enrikesé nos demokrasia”.
Diálogo sosial komo hèrmènt pa gana konfiansa
Komo oradornan prinsipal di e seminario, ku por a konta riba presensia di mandatarionan, parlamentarionan, lidernan sindikal i representantenan di sosiedat sivil, a hiba palabra dos eksperto di ILO, srs. Carlos Carrión-Crespo i Rainer Pritzer, kende a elaborá en ekstenso riba e echo ku e instrumento di diálogo sosial, den kualkier forma (bipartit o tripartit) i riba kualke nivel (entre e.o. dunadó di trabou i empleado o entre gobièrnu i representashon empresarial i sindikal), ta un proseso gradual ku ta tuma su tempu i ku e no ta un evento aislá. Hasiendo uso di ‘best practices’ den region di Karibe i tambe mundialmente nan a demostrá ku diálogo sosial ta un instrumènt fuerte pa fomentá konfiansa. ,,Pa diálogo sosial den kualkier empresa, organisashon, pais i/o region por ta realmente efektivo, e mester kumpli ku kuater rekisito básiko. Na promé lugá, partidonan mester demostrá rèspèt pa otro i respetá otro su derechinan fundamental. Na di dos lugá, e partidonan ku ta bai den diálogo ku otro mester ta fuerte, representativo i independiente. Na di tres lugá mester tin e boluntat i kòmitment pa yega na resultadonan efektivo i por último partidonan mester por konta ku sosten institushonal adekuá.”
E ekspertonan di ILO, mas aleu, a enfatisá riba e benefishinan di diálogo sosial ku, konforme stándarnan di ILO, ta ,,un hèrmènt poderoso pa yega o mantené koheshon sosial, realisá pas i stabilidat, promové konsenso, drecha kondishonnan di trabou i di bida, motivá empleadonan, alsa produktividat, yega na progreso ekonómiko i desaroyo sostenibel i empoderá demokrasia i bon gobernashon.”
Honra pioneronan di Kòrsou
Presidente di CGOA prof. dr. ing. Valdemar Marcha a trese den su diskurso pa dilanti ku e seminario a ser dediká tambe na e pioneronan di sindikalismo i kooperativismo na Kòrsou, esta dr. Moises Frumencio da Costa Gomez i pader Amado Römer.


text:
8 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
8 di mart ta e di 67 dia di aña (68 den un schrikkeljaar) riba e kalènder gregoriano. Ta resta 298 dia pa sera e aña.
A sosodé[editá | editá fuente]
- 2021 - Banko Sentral di Venezuela ta pone den sirkulashon tres denominashonnan monetario nobo: B$200 mil, B$500 mil i B$1 millón. E último denominashon ta ekivalente (riba e fecha di su emishon) na 52 sen di dólar merikano.[1]
A nase[editá | editá fuente]
- 1923 - Juancho Evertsz (f.2008), polítiko i premier di Antias Hulandes (1973-1977)
- 1929 - Hebe Camargo, kantante, aktris i TV hostess brasileño.


text:
Wak e video prome i despues klik aki pa registra.
Klik aki pa registrá Of lesa e info aki bou pa mas splikashon di e programa.
Bo lo ta bahando 1kg pa 1.5kg tur siman. 1cm pa 2cm na bo barika tur siman.
Esaki ta loke bo ta haña.
- Un BMS meal plan Estilo (Grab & Go).
- Mayoria kuminda ta prepara den 5 pa 10 minüt
- 7 dia. 7 diferente Breakfast, snack, lunch i dinner.
- Bo meal plan lo ta fit ku e kategoria ku bo ta kai aden.
- Un BMS Drink plan Estilo (Grab & Go).
- 7 diferente koi bebe pa bo prepara i bebe tur dia 1.
- Support di nos banda (BMS team) via e-mail pa 4 siman.
- Pa yudabo ku remplaso di kosnan ku bo no ta kome, tips, sugerensha i support engeneral pa yudabo garantisá eksito!
Regla
- Pan, aros i batata ta obligatorio den bo plan. No por remplasa nan.
- Nos ta komunika via e-mail so, i ta responde tur mensahe denter di 1 pa 48 ora.
- Nos ta yudabo ku tips, sugerensha, i kualke komplikashon ku bo BMS meal plan.
- Bo tempu di support ta kuminsa riba dia ku bo risibi bo BMS meal plan.
Preis i pago.
Tur pago ta bai via Banko / online banking / Paypal / credit card / Western Union /iDeal.
- Kòrsou fl.75,-
- Hulanda: €33
- Aruba AWG 75,-
- Bonaire $42
- St. Maarten €42


text:
Kontrol di tráfiko
KOMUNIKADO DI PRENSA 441/2022
21 sèptèmber 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 21 di sèptèmber 2022, personal di warda di polis di Otrobanda, Punda, UST i
Departamento di Tráfiko a tene un kontrol di tráfiko.
E kontrol aki tabata dirigí entre otro riba pasamentu den lus korá na krusada Van Eyk van
Voorthuyzenweg/ Pater Euwensweg i Helmin Magno Wiels Boulevard/ Pater Euwensweg.
Un total di 133 vehíkulo a keda kontrolá i a parti 114 prosès verbal di kual 25 ta pa
pasamentu den lus korá i tambe pa otro infrakshonnan den tráfiko.
Manehá un vehíkulo sin:
Faha di seguridat bistí;
Reibeweis bálido;
Seguro bálido;
Karchi di kùr bálido;
Plachi number, i tambe manehá un vehíkulo ku winshil skur.
7 vehíkulo a wòrdu transportá ku kran bou di kondishon.
E kontrolnan aki ta kontinuá.


text:
Den Stadion Frans Figaroa na Noord a tuma lugar diadomingo 8 di april e wega entre Real Koyari cu ta na di tres lugar riba e tabla di posición contra di
Sportboys cu ta den sotano na di ultimo lugar Division 1 grupo A.
E equipo di Sportboys a hunga cu un total di 8 hungador, tempran di cuminsamento di wega pa ser exacto na di 2′ di wega Juan Reategui #17 riba su camiseta
ta score pa Real Koyari bai ariba 1-0.
Na di 4′ di wega Sergio Reategui #10 riba su camiseta ta logra score pa Real Koyari bai ariba 2-0.
Despues ta Jean Marcelo Dirksz cu #22 ta logra amplia e ventaha na 3-0 na di 17′.
Nathan Alton Borke #80 ta logra score na di 41′ pa asina tuma un ventaha di 4-0.
Cu Real Koyari ariba comodamente 4-0 ta finalisa e prome tempo.
Jean Marcelo Dirksz #22 ta bolbe score pa asina pone su equipo Real Koyari ariba 5-0.
Na di 65′ di wega ta e mes un Juan Reategui ta bolbe deposita e bala den net pa asina Real Koyari bai ariba 6-0.
Den un jugada poco bruto net pafo di e área peligroso Real Koyari ta haja un tiro directo y aki nan ta Juan Reategui ta deposita
e bala fuera di alcance di e keeper di Sportboys pa asina manda su equipo ariba cu e score di 7-0.
Na di 75′ di wega refree Ridderstaat ta dicidi di termina e wega y asina Real Koyari ta golea e equipo di Sportboys 7-0.


text:
Diaranson FIFA y Concacaf tabata tin e sorteo official pa clasificacion di Concacaf pa mundial Qatar 2022.
Ta claro cu nos ta bira contento ora cu e nomber di Aruba resona riba nivel internacional, cu orguyo nos ta cla pa sostene nos isla, pero, ban analisa e prospecto di nos seleccion nacional, pero mas bien den e aspecto logistico
Aruba a cai den grupo B hunto cu Canada, Surinam, Bermuda y Cayman Islands. Cada pais lo hunga cuatro wega, dos na cas y dos afo. Weganan lo wordo hunga den luna october y november 2020.
Schedule:
Diasabra 10 di october Aruba lo enfrenta e seleccion di Suriname na cas. (Curacao)
Diamars 13 di october Aruba lo enfrenta e seleccion di Bermuda afo.
Diaranson 11 di november Aruba lo enfrenta e seleccion di Cayman Islands afo.
Diasabra 14 di november Aruba lo enfrenta e seleccion di Canada na cas. (Curacao)
COVID-19
Mirando e schedule y teniendo cuenta cu Aruba ta den un situacion serio di COVID-19 y segun protocol general di deporte version 4.1 fecha 6 di augustus 2020 ta bisa cu no ta permite deporte di ekipo/contacto tampoco publico durante training ni evento deportivo.
Seleccion
Despues di 3 aña di contract, Martin Koopman na februari a despidi di nos seleccion nacional como director tecnico y entrenador. Te cu awe no tin un entrenador tampoco staff apunta pa cu nos seleccion nacional. Pa nos tampoco no ta conoci ken ta e seleccionandonan cu lo representa nos.
Facilidad
Teniendo cuenta cu nos na Aruba ainda no tin un stadion cu ta cumpli cu standard internacional di FIFA. Teniendo cuenta cu nos ta depende di Curacao pa nos usa nan stadion como cas, y no ta sigur si Curacao lo habri porta pa nos pa motibo di COVID-19. Ta pone cu seleccion di Aruba den un posicion hopi difícil.
Mirando tur esaki nos lo por hunga clasificacion di Concacaf pa mundial Qatar 2022?


text:
ORANJESTAD – Awe mainta Corte di Husticia a trata e caso penal cu Ministerio Publico a cuminsa contra e dos hombernan Venezolano ilegal, J.V.G. y L.N. E acusacion cu Fiscal a presenta den Corte contra nan ta cu riba 17 Februari 2022, nan a trafica hende for di Venezuela y tabatin un revolver cu 46 bala den e boto.
ARUBANATIVE por a compronde cu Hues a confirma exigencia di Fiscal y a condena e homber J.V.G. na 1 aña y 6 luna di prison mientras cu L.N., kende ta un residivista di traficacion di hende, a wordo condena na 2 aña di prison.
TRAFICACION DI HENDE
Hues a bisa cu el a keda asombra di lesa cu a trece tres mucha for di Venezuela den e boto. Ta asina cu Guarda Costa durante patruya a mira e boto La Reina ta navega den vecindario di Playa cu 7 hende drumi den boto. Nan a sospecha cu aki ta trata di algo ilegal. A duna e capitan di e boto orden pa para y e capitan a bisa cu nan tabata pisca. A ordena e capitan pa habri e icejug y a constata cu no tabatin pisca. Abordo di e boto tabatin 3 mucha, 3 muher y 1 homber. A detene tur 7 y tambe J.V.G. y L.N. E hendenan a wordo hiba Warda Nos Costa mientras cu J.V.G. y L.N. a keda na Guarda Costa y despues entrega na Polis. Guarda Costa a constata cu e boto no tabata den estado optimal pa carga asina hopi hende y cu e boto por yena cu awa. Durante investigacion riba e boto, a haya den un caha un paki getape. Den e paki aki tabatin un revolver y un caha cu 46 bala.
NO SUFICIENTE SALBA BIDA
Hues a sigui bisa cu segun e raport di Guarda Costa, a constata cu no tabatin suficiente salbabida riba e boto, no tabatin radio y tampoco JPS. Guarda Costa ta conclui cu e boto no tabata sigur pa navega cu asina hopi hende. Nan tambe a mustra cu e muchanan no tabatin salbabida bisti. A ripara cu tur esnan abordo tabatin hopi sed y hamber. Manera a para e boto, nan tabata pidi pa awa y cuminda.
DOÑO DI BOTO NO TABATA SA DI NADA
Guarda Costa a bay papia cu doño di e boto, G., kende a bisa cu e no sa di nada. El a declara na Guarda Costa cu el a fia L.N., e boto pa bay pisca dia 15 Februari 2022 cu e comprendemento cu e mesun dia ta trece e boto bek. G. a bisa cu el a fia L.N. e boto pasobra ta L.N. a yud’e drecha e boto cu e ta navega. G. a desmenti cu el a bisa nan pa busca hendenan na Venezuela y cu lo paga nan mil dollar. Tambe el a bisa cu e no sa nada di arma di candela y balanan. El a bisa cu e kier su boto bek. Guarda Costa a constata cu tabatin 5 salabida riba e boto. Segun un di esnan abordo, e muchanan tabatin salbabida bisti. Nan a sali for di Punto Fijo, Venezuela cu un otro boto y na dado momento a aborda La Reina.
DUO VENEZOLANO A ADMITI
Ta asina cu L.N. y J.V.G. a admiti di a trece e hendenan pero ta desmenti di sa di e arma di candela. L.N. a bisa cu e tabata navega e boto y J.V.G. tabata banda di dje y tabata check e hendenan. Ambos a bisa cu a controla e boto promer cu a sali y no tabatin arma abordo. J.V.G. tabata 3 luna ilegal na Aruba y a bay pa busca su pareha. L.N. desde October 2021 ta ilegal na Aruba y e tambe a trece su amiga. Ta asina cu L.N. den pasado a wordo condena caba pa traficacion di hende.
FISCAL
Fiscal a bisa cu e ta haya cu J.V.G. y L.N. a trafica hende for di Venezuela pa Aruba. Nan a admiti di a haci esey. Nan tabatin contacto cu e hendenan pa bin Aruba. Fiscal ta haya cu e boto no tabata cualifica pa transporta asina hopi hende. No tabatin suficiente salbabida abordo y tampoco JPS. Fiscal a sigui bisa cu pa loke ta e arma, ningun abordo tabata sa di e arma. No por prueba cu J.V.G. y L.N. tabata sa di e arma. Pesey Fiscal a pidi Hues pa declara nan liber di posecion di arma. Fiscal a cuestiona cu den e caso aki tabatin 3 mucha abordo. El a mustra cu tabatin caso caminda hendenan a muri durante viahe di Venezuela pa Aruba. E ta haya cu e duo a pone bida di e 7 hendenan den peliger. Fiscal a tuma nan na malo cu a transporta 3 mucha. El a bisa cu e traficacion di hende ta mina maneho di Gobierno di Aruba. Ta trece hendenan kendenan lo bay traha ilegal. El a menciona tambe cu L.N. den pasado caba a wordo condena pa traficacion di hende y ta bolbe hacie. Fiscal a exigi pa J.V.G. 18 luna y pa L.N. 24 luna di prison. Ta asina cu a duna e doño e boto.
SENTENCIA
Hues a sera tratamento di e caso y a dicta sentencia di biaha. Hues ta haya legalmente proba traficacion di hende bou circumstancia peligroso. Tambe Hues ta haya cu e duo Venezolano no ta responsabel pa e arma y balanan. El a declara nan liber pa posecion di arma di candela y balanan. Pa cu e castigo el a tene cuenta cu sentencia di Hof. Hues a confirma exigencia di Fiscal. El a condena J.V.G. na18 luna di prison y L.N. na 24 luna di prison.


text:
“Otro luna Augustus lo bira exactamente 1 aña caba cu Aruba ta haye confronta cu e problema cu rijbewijs. No tin rijbewijs roos ni pa esnan cu mester renoba, ni tampoco pa esnan cu ta pasa nan examen!
Aña pasa na momento cu e problematica a surgi, mesora nos fraccion a aserca e Minister en cuestion pa puntra kiko tabata pasando. E contesta cu nos a ricibi di e mandatario tabata cu e contracto cu e proveedor na Hulanda a termina y cu lo opta pa laga traha e rijbewijs localmente. Nos fraccion no tin nada encontra cu e intencion di laga traha e rijbewijs na Aruba mes. Nos tambe ta mira cierto beneficio den esaki, por ehempel cu enbez di warda 3 siman lo por haña e rijbewijs den un tempo mas corto. Loke nos a cuestiona e tempo ey tabata e forma con tur cos a bai. Con por ta posibel cu ta laga un contracto termina, sin cu tin un plan concreto pa garantisa e continuacion di servicio di otorgamento di rijbewijs (roos)?
Cada biaha cu nos fraccion a puntra of cuestiona Gobierno cu a tarda demaciado pa bini cu un solucion concreto riba e problematica di rijbewijs, nos tabata ricibi un avalancha di excusa y promesa cu “Pronto” lo tin un solucion definitivo. “Pronto” a bira practicamente 1 aña! Esaki ta un hecho totalmente inacceptabel pa un Pais cu ta promociona su mes como un supuesto “Trendsetter” den Caribe. E tema di rijbewijs tambe a keda ampliamente discuti durante e tratamento di tanto Presupuesto 2014 como esun di 2015. Nunca nos fraccion a ricibi un contesta cu tabata realmente satisfactorio. A lo largo di e problematica e titular di Husticia a implementa un solucion “Temporario”, esta e rijbewijs blanco. Un solucion “Temporario” cu a dura mas cu 6 luna! Un hecho cu na final a causa mas problema y disgusto cu un alivio, pa motibo cu no tabata trata di un rijbewijs cu por a wordo usa den exterior.
E problematica di rijbewijs ta laga nos cu un incognita grandi atras: “Si pa un asunto manera otorgamento di rijbewijs mes, Aruba mester a pasa den tanto “Tramalan”, ta con lo bai para e ora cu e problema of retonan mas serio cu nos Pais mester bai enfrenta?” A yega ora pa e titular di Husticia bin pa dilanti y splica Pueblo kiko a pasa y ki dia lo tin solucion concreto pa cu e asunto di rijbewijs. Ta hopi te cuidadanonan cu a haya nan mes perhudica den exterior pa motibo cu e diferente car-rentals no ta accepta e rijbewijs blanco temporario. Y un respuesta politico no ta necesario mas. Manera cu mi a elabora prome, nos a debati ampliamente den Staten riba e tema. Nos fraccion ta spera cu e mandatario compronde cu e tin un deber directo awor cu Pueblo, no cu Staten mas. Esnan cu a pasa den mal rato pa motibo di su decision “Temporario” y e retraso increibel den e problematica, merece un splicasion di su parti.
Nos fraccion ta spera por ultimo, di mira mas empeño di parti Gobierno.


text:
Benito Juárez
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Benito Pablo Juárez García (n. 21 di mart 1806 na San Pablo Guelatao – f. 18 di yüli 1872 na Siudat di México), tabata un hurista i politiko liberal mehikano[1] Ela sirbi komo presidente di Mexico di 1858 te 1872. Durante gran parti di su presidensia e tabata oponente di tantu e konservadónan komo e gobièrnu di emperador Maximiliano. Hopi bes ta konsiderá Juárez komo e lider mas grandi i mas keri di Mexico. E tabata un indjan di e pueblo Zapoteco i e prome presidente den kontinente Amérika di origen indjan puro. Juárez ta wordu mira komo un reformador progresista, dediká na demokrasia, derechinan igual i kontra di e poder enorme ku iglesia katoliko romano tabata posee den politika mehikano di e tempu ei.


text:
WILLEMSTAD— Awe riba ‘Dia Internashonal di Hende Muhé den Siensia’, Analytisch Diagnostisch Centrum (ADC) ta pone 4 maestra di Biologia i Kímika den spòtlait. Ya kaba pa di tres aña konsekutivo bo laboratorio nashonal ta dediká e dia aki na hende muhénan, tantu hóben i adulto ku tin amor i pashon pa siensia. E aña aki a toka turno na nos maestranan di Kòrsou ku ta duna e materianan Biologia i Kímika; e materianan esensial den e trabou diario di nos laboratorio.
Resientemente e laboratorio a pone un anunsio riba su página di Facebook i Instagram, kaminda tur hende por a laga nòmber atras di nan maestra faborito di Biologia òf Kímika. Di tur e maestranan ku a wòrdu mas tantu menshoná, a skohe un tòp 4.
ADC a bishitá e 4 maestranan na e skolnan. Jùf. Lisett Mauricia di Gouverneur J.R. Lauffer School, jùf. Sonelie Carmela di Dr. Albert Schweitzer College VSBO Parera, jùf. Celyne Maduro di Radulphus College i jùf. Millicent Djaoen di St. Jozef VSBO, pa duna rekonosementu i un pabien kaluroso pa e bon trabou ku nan ta ehersé. Tambe ADC a papia ku alumnonan, pa nan tambe por a kompartí nan testimonio i elogiá nan maestranan di biologia i kímika. Tur esaki por wak riba e página di Facebook i Instagram di ADC.
ADC ta sigui invertí i kontribuí na esnan ku ta aportá na desaroyo di nos hóbennan i ta sigui stimulá hóbennan ku tin ambishon i interes den e mundu di laboratorio. ADC ta duna oportunidat pa e.o. ‘snuffelstage’, guia hóbennan ku nan ‘profielwerkstuk’ riba laboratorio, duna charla na skolnan, rekorido den laboratorio i entrega di BIOSCH Award na e hóbennan ku ta slag ku e mihó sifra pa biologia i kímika.
Nos laboratorio nashonal ta gradisí tur maestra i maestro ku ta ehersé nan trabou diariamente ku amor, pashon i dedikashon. Di kurason danki!
ADC, e laboratorio di Kòrsou mas spesialisá ku ta destaká!


text:
A PRESENTA E PROME MANUAL DI REGULACION PA E CENTRONAN DI CUIDO DI MUCHA
Minister Rocco Tjon:
A PRESENTA E PROME MANUAL DI REGULACION PA E CENTRONAN DI CUIDO DI MUCHA
ORANJESTAD – Recientemente, a tuma luga un anochi informativo pa tur Centro di Cuido di Mucha na Aruba. Departamento di Mucha y Hoben (DMH) conhuntamente cu Minister di Husticia y Asuntonan Social Rocco Tjon, a tene un encuentro informativo y interactivo, caminda a informa e Centronan di Cuido di Mucha riba diferente topico relaciona cu e implementacion di Ley di Kinderopvang pa Aruba. E topiconan cu a bin dilanti e anochi aki tawata Handleiding Kwaliteitseisen Kinderopvang Aruba; Supervision den Centro di Cuido di Mucha; Implementacion di Codigo di Proteccion den Centro di Cuido di Mucha y E plannan pa futuro.
Minister Tjon a accentua e importancia di e anochi aki, caminda a enfoca riba e documento final, esta e ‘Handleiding Kwaliteitseisen Kinderopvang Aruba 2022’, cual ta parti den cinco paso y e rekisitonan minimo necesario pa un Centro di Cuido di Mucha por opera.
Pa loke ta e trayecto di e manual di regulacion, por bisa cu ta trata di un trayectoria cu a tuma su debido tempo. For di november 2019, na momento cu sra. Sue-Ann Ras (Coordinadora Nacional Implementacion di Ley Kinderopvang) a tuma e liderazgo den implementacion di e Ley Kinderopvang, a inicia cu un Nulmeting den e Centronan di Cuido di Mucha. E Nulmeting aki tawata traha a base di e puntonan cu tabata tin den e concepto di e documento, ‘Handleidingsvoorschriften Kinderopvang’, traha door di un Stuurgroep Kinderopvang di 2015-2017.
Despues cu e stuurgroep di 2019-2021 a analisa e resultado di e Nulmeting (2020/2021), a opta pa revisa e manual di regulacion di 2015-2017 completamente y wak kico, realisticamente, por bay den e manual nobo, pa asina no tin consecuencia grandi of di un peso financiero impactante pa e Centronan di Cuido di Mucha. Mas cu claro e concepto di e manual aki a bay tambe pa tur Centro di Cuido di Mucha como tambe FPNM, pa asina nan tambe por aporta pa loke ta contenido.


text:
ORANJESTAD – Diahuebs merdia, a tuma luga e firmamento di e contract pa loke ta e opleiding pa mental health professionals na Aruba. Ta asina cu diferente stakeholders di Stuurgroep-GGZ a firma pa asina inicia e opleiding pa mental health professional, esaki ta un novedad pa Aruba pero tambe pa nos region, caminda dentro di poco lo tin 17 persona mas cu lo ta opgeleid pa por brinda e cuido necesario. Algun tempo pasa a aproba 250mil florin pa asina por percura cu e 17 candidatonan aki por bay e opleiding pa mental health professional. Un paso sumamente importante cual ta fit perfecto den e vision di Ministerio di Husticia yAsuntonan Social.
Segun minister di Husticia y Asuntonan Social Rocco Tjon, e vision ta pa haci e cuido ora ta trata adiccion, pero tambe salud mental mucho mas accesibel pa un y tur. A base di esaki lo bay tin 17 profesional cu no ta resorta solamente bou di un departamento, pero cu ta resorta bou di diferente departamentonan, pa di e forma ey brinda e ayudo y e cuido necesario ora ta toca e parti di salud mental. E opleiding aki ta bay wordo brinda door di Rino Zuid den cooperacion cu Mental Health Caribbean, y e ta bay ta un opleiding reconoci pa di e forma ey, dentro di poco Aruba lo tin su Geestelijk Gezondheidswerkers activo akinan na Aruba mes, pa haci e cuido uno mucho mas accesibel y brinda un miho cuido.
Manera ta conoci a base di e vision a termino largo tin diferente werkgroepen cu ta trahando, cual ta consisti di trahadonan di e veld. Pues, e bunita di e proyecto di mental health professional opleiding ta, cu el a anace for di e veld mes y for di ministerio di Husticia y Asuntonan social a aproba esaki mesora, pa di e forma ey aporta tambe na eleva e calidad di cuido.
Por ultimo, e mandatario a expresa di ta sumamente satisfecho di a presencia FADA, Witgele Kruis, Stichting Hunto (FMAA y SPD), como tambe Respaldo, durante e momento special aki, mirando cu e personanan cu ta bay participa na e opleiding aki, ta bin for di e departamentonan aki.


text:
Regla oficial di campaña Bateria Panasonic
Campaña: Cumpra cualkier paki di bateria marca Panasonic y participa pa gana Fls. 3000,- na placa cash y 30 X-Mas Baskets.
Sorteo: Cantidad di ganado pa sorteo Sorteo lo tuma luga
5 ganado Fls. 200,- + 30 X-Mas Baskets 29 di december, 2021
4 ganado Fls. 500,- 19 di januari, 2022
Participacion: Skirbi bo nomber, adres y number di telefon cla ariba paki bashi di bateria Panasonic Everyday Power AA 4+2 of AAA 4+2 y deposita esaki na cualkier sucursal di Nature’s Discount (Palm Beach, Seroe Blanco, Savaneta), Noord Supermarket, Huan Zhang, Hua Run, Hong Kong Paradera, Johnson’s Supermarket, Macro Supermarket y na oficina di Oduber Agencies Wayaca 33-B.
Limitacion: No tin limite riba e cantidad di pakinan bashi di bateria Panasonic. Cada ganado (cu mesun nomber of mesun adres) por gana solamente un biaha den e prome sorteo. Tur paki bashi ta keda acumula pa e premio principal.
Duracion: E campaña di promocion aki ta cuminsa dia 14 di december 2021 y ta termina dia 18 di januari 2022.
Anuncio: Ganadonan lo wordo yama e mesun dia di e sorteo y lo wordo anuncia riba nos pagina di Facebook por lo menos un biaha.
Identificacion: Cada ganado mester presenta na un luga cu lo wordo anuncia door di Oduber Agencies N.V. cu un identificacion valido cu su potret ariba pa por reclama su premio ariba fechanan cu lo wordo anuncia despues di cada sorteo.
Derecho: Ganado lo perde derecho riba e premio si esaki no wordo reclama den 5 dia di trabou despues di a contact’e. Despues di 5 dia Oduber Agencies N.V. lo tin e derecho di saca un ganado nobo.
Menor di edad: Si e ganado ta menor di edad, e mester wordo compaña pa un mayor of representante legal pa por participa. E mayor of representante legal mester identifica su mes y su relacion cu e ganado.
Exclusion: Empleadonan di Oduber Agencies N.V. y Nature’s Discount ta exclui di e campaña y no ta permiti pa participa.
Reservacion: Oduber Agencies N.V. ta retene e derecho di modifica of cambia cualkier parti di e campaña aki na cualkier momento y sin previo aviso. Ningun derecho por wordo adkiri for di e campaña aki.


text:
Ayera nochi alrededor di 9.20 pm a drenta notifikashon di un atrako na un bar/restaurant situa na Kaya Grandi.
Aki 2 deskonosí a drenta den e bar i a bai ku entre otro sen efektivo.
Probablemente nan tabata arma ku kuchu.
Ku esaki nan a menasa e chines pa por a logra bai ku sen efektivo.
Despues di e atrako, polis a kuminsa buska e atrakadonan den area ku ta un mondi patras di ofisina di dokter i tambe den santana pero no a topa ku e malechornan.
E kaso ta bou di investigashon.
FUENTE: AIMED AYUBI.
NOTISIA KU BO POR KONFIA.


text:
Disclaimer
Renuncia Responsabilidad
Oranje Fonds ta boga pa mantene e website aki mihor cu ta posibel. Un gran parti di informacion riba e website ta wordo introduci pa diferente persona cu ta ofrece trabou y actividadnan di apoyo. Oranje Fonds no ta responsabel pa exactitud di e informacion, of calidad di e trabounan aki. Pa es motibo e organisacion no ta asumi ningun responsabilidad den forma ni cantidad di informacion suministra, originador di uso of resultado di e confiansa deposita den e website aki. Riba e contenido, diseƱo y fotografia di e website aki, ta reposa tur derecho intelectual di Oranje Fonds y tercer persona. Pesey no ta permiti sin permiso previo por escrito di Oranje Fonds pa copia informacion di forma electronico o di otro forma, publica y/o haci cambio na (parti di) e website aki.


text:
Dialuna prome cu 3’or atardi na e crusada di Weststraat y Prof Lorentzstraat a sosode un accidente unda un pickup truck a subi e crusada pa bay direccion nort un nissan note a dal den e pickup basta fuerte. Tabatin mucha, un baby y hende grandi envolvi.
Dos unidad di ambulance a presenta na e sitio y polisnan a acudi pa cera e caminda y polis di trafico a haci nan investigacion pa saca afo kico a pasa. Daño material tabata considerabel, personal di ambulance a atende cu tur hende y un persona a keda hiba pa hospital.


text:
Sosial
Mayornan por kuminsá registrá nan yu pa… Fiesta di Sanikolas na Renaissance Mall & Rif Fort
WILLEMSTAD – Un djis ta asina leu atrobe; Sanikolas lo ta di bishita na Kòrsou i manera tur aña di nobo Renaissance Mall & Rif Fort ta preparando pa su fiesta! Tur mucha di 3 pa 10 aña di edat ta invitá pa selebrá e fiesta di Sanikolas i su Pietnan.
This content is exclusive for members
Register or login to unlock this article
Sosial
ICONS ta lansa studio albùm “Iconicprint”
WILLEMSTAD/ Ayera, Fusions den Saliña tabata esenario pa lansamentu di e promé studio albùm di ICONS. Esaki ta un logro hopi grandi pa e tim ku a bin ta traha inkansablemente pa krea un stèmpel ikóniko pa nan estilo, zonido i presentashon. ICONS ta lansa un studio albùm ku 15 piesa, yen di sabor, amor i bon vibrashon. Entre nan e hitnan ku ya kaba a bin ta zona na radio manera Amor Real, For Real, I’m Moving On i Una Escapadita. Pero tambe esnan nobo manera, Otro Bida ku a keda lansa ayera ku su video clip!
E “Iconicprint Event” a resultá un evento masha ameno. Ku presensia di prensa i tur kantante i músiko di e banda i algun invitado spesial e grupo selektá a koroná un trayekto di kasi 1 aña. Kantantenan Dju Dju V, AmoreusZ, HnlY i Papito ConQ tabata sumamente kontentu. Ounke nos ta bibando den un tempu na unda tur hende ta ‘stream’ piesa, riba plataformanan digital tòg ICONS ku e produkshon aki ta imprimí su seyo ikóniko pa semper den e mundu di farándula lokal. Di akuerdo ku Efrem Mambi, esei ta e intenshon tambe. Ta p’esei un CD i un tarheta USB, bunita presentá. T’e máksimo deseo pa e fanátiko balorá e produkshon, ya ku a hasi hopi esfuerso pa realis’é.
ICONS ta un banda ku a sigui produsí sin kue rosea, por menshoná piesanan ‘live’ den tur género i naturalmente e produkshonnan grabá- sinembargo e produkshon aki “Iconicprint” ta e korona di tur! Ta p’esei ta importante pa e fanátiko tin’é den su kolekshon. Di akuerdo ku maneho di e banda, esaki ta e promé i kisas e ultimo produkshon den su forma i estilo- ya ku no ta usual mas pa banda òf kantante traha henter un albùm ku 15 piesa. Pues indiskutiblemente e ta ikóniko! ICONS ta gradisí tur radioemisora i fanátiko; kansionnan di ICONS ta gran faborito den lista musikal di kualke DJ i lokutor na Kòrsou, Aruba i Boneiru i p’esei Masha Danki!.
Sosial
Jeny Minguel Miss Curaçao Holland 2022 rumbo ‘Miss Petit World 2023’
Amsterdam – Den luna di Mart último Jeny Minguel a ser korona komo e promé Miss Curaçao Holland ku a kuminsá ku e trayektoria di damanan ku ta haña e oportunidat di por kompetí na Hulanda bou di number di Kòrsou. E sertámen aki netamente ta ser hasi pa yuda e hóbennan aki desaroyá I un parti masha importante pa nan no pèrdè nan identidat ku ta e problema di mas grandi ku e organisashon di Aubrey America a bin ta konstatá.
Den e trayektoria Jeny Minguel komo representante di Kòrsou na Hulanda a haña hopi oportunidat di ta den aktividatnan ku tin ke aber ku Kultura i Turismo. E la asta partisipá den komishon di Stichting Tula presidí pa Vany Hooi pa asina toka parti na e trayektoria di e selebrashon “Dia di Tula”
Jeny ta un damita di apénas di 19 aña di edat ku awor aki ta studiando pa Social Maat-schappelijk Werker kaminda e ke aportá na yuda hóbennan ku problemanan spesial di depreshon ku ta un di e problemanan ku e mes a eksperensia durante Covid.
Awor aki Jeny a haña e oportunidat komo embahadora di nos komunidat Antiano pa bai representá Kòrsou na Republiek Dominicano Novèmber próksimo den e Festival di Beyesa “Beauty World International 2023” organisá pa Ana Lydia Gonzalez Galban ku lo tuma lugá entre 7 pa 13 di Novèmber próksimo na Punta Cana!
Jeny su preparashonnan lo kuminsá I e lo ser guia pa Aubrey America I e Team di AAMTP ku diferente profeshonalnan ku ta biba na Hulanda ku ta Yu Di Kòrsou.
Sigui nos medionan sosial di Aubrey America pa asina biba di aserka e preparashon di nos Miss Curaçao Holland Jeny Minguel! Pa mas informashon por bishita nos página di FB, Instagram I website:www.aubreyamerica.com
Sosial
‘Bacchanal Tribe’ ku DESTRA ta keda p’un otro biaha!
WILLEMSTAD/ Ya for di den luna di ougùstùs grupo di karnaval A’legria a publiká nan konsepto pa e jump-in Bacchanal Tribe. Siman pasá den forma ofisial a presentá esaki na prensa sin por a pensa ku e siman aki tin ku posponé e fecha pa motibu di mal tempu ku ta pronostiká. Den e próksimo 8 dianan, ta pronostiká dos tanda di mal tempu pa Trinidad & Tobago ku ta e
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Parlamentonan di Kòrsou, Aruba i Sint Maarten a kobardiá ante Ulanda
Ta kiko parlamentarionan a bai hasi Ulanda anto?
A SALI NA KLA KU JERSON ROSALINA TA METÍ DEN MUCHU MAS KOS
Damitanan hóben lokal a gradua pa kurso di teknologia riba ‘digital literacy, web development and coding’
Sentensia den kaso inex….. Robo di 600 kilo di kokaina for di warda di polis un frakaso total
Trending
-
Lokal6 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal6 days ago
Ta kiko parlamentarionan a bai hasi Ulanda anto?
-
Lokal3 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal6 days ago
Damitanan hóben lokal a gradua pa kurso di teknologia riba ‘digital literacy, web development and coding’
-
Lokal5 days ago
Sentensia den kaso inex….. Robo di 600 kilo di kokaina for di warda di polis un frakaso total
-
Lokal6 days ago
Kastigu di 12 luna presu pa Mama di 4 yu na Ulanda ku a kobra € 197.495,- ilegal
-
Lokal5 days ago
Colon ta e promé barku ku ta trese karga pa almasená na Bullenbaai
-
Lokal5 days ago
Kuminsa ku kouseband…… “Nos tur ban kunuku, planta i krese nos pais”


text:
Den aña 2021, IDEA a cuminsa cu un sesion di Webinar dedica na e grupo femenina riba e parti empresarial. Esaki ta pa personanan cu ta na cas y tin un hobby y kier hasi esaki un actividad comercial of pa empresarionan femenina existente cu ta desea un extra motivacion of conocemento pa engradece nan actividadnan comercial.
Tin diferente motibo cu un persona femenina ta prefera di habri nan mesun negoshi y no keda den mercado laboral pa subi di posicion:
- Pa tin mas flexibilidad
- Pa logra loke nan merece
- Pa tin mas control riba nan futuro
- Pa logra un crecemento economico mas lihe
- Pa sigi nan passion
IDEA a diseña nan mesun logo pa esaki y a planea diferente webinar pa organisa cu diferente partnernan manera Erasmus Consulting & Training, ActionCOACH y empresarionan femenina cu experiencia comercial.
IDEA a organisa 2 Webinar den prome mita di aña 2021 di Women Entrepreneurship (WE). E dos topiconan ta lo siguiente:
Strategic Entrepreneurship & Innovation (Erasmus Consulting & Training):
- rasonnan pa ta un mihor entrepreneur cu e persona masculino
- diferente strategianan cu por wordo implementa den e setting di un SME
- e jabi pa ta un entrepreneur exitoso
- creatividad y innovacion.
- diferente tipo di nivel di innovacion cu ta existi; e “Disruptive Innovation” cu por ta beneficioso pa cierto consumidor pero alaves e por ta desastroso pa industrianan existente
- proceso completo di innovacion.
From Entrepreneur to Entrepreneurship (ActionCOACH):
- ‘Big Five’ caracteristanan di un personalidad
- caracteristanan di un personalidad empresarial
- e conocemento empresarial
- e caracteristanan personal pa ta un empresario unico
- proceso empresarial
- e diferencia den e definicion di empresarial y di ta un empresario
- kiko ta e caracteristanan di un empresario
Den e siguiente mitar di aña 2021, IDEA lo sigi organisa mas webinar pa e grupo femenina.


text: KRALENDIJK – Djadumingu outoridatnan polisial huntu ku Kmar a sigui ku patruya intensivo rònt nos isla pa kontrolá si suidadanonan i establesimentunan ta kumpli ku e ordenansa di emergensia aktual. Entotal outoridatnan a sera 3 establesementu pa violashon di e ordenansa pa motibu ku tabata tin aglomerashon di hende. Den oranan di atardi a sera un snèk na kaya Dr Jose Gregorio Hernández kaminda a asta lòs tiru di atvertensia i a detené dos persona. Mas anochi diferente yamada tabata drenta na warda di polis indikando ku tin aglomerashon di hende i molèster di músika duru na un bar/diskotèk na Hanchi Amboina. A presentá aki tambe i sera e establesimentu. Despues a bai un snèk na kaya Nikiboko Nort. Aparte di a sera e establesementunan, a kore ku tur hende for di e sitio. Notabel tabata personanan ku ta rabia i ta diskutí ku outoridatnan na momentu ku kore ku nan for di e sitio. No ta eksluí ku polis lo sigui kontrolá i aktua. Si bo mira kualke situashon similar òf sospechoso, tuma kontakto ku polis na 911.


text:
Taskforce pa atendé ku puntonan di atenshon
Mihó servisio di parti di bankonan. Akseso mas fásil na un notario. Ta dos tópiko ku e ‘taskforce puntonan di atenshon Hulanda Karibense’ ta bai traha riba dje. Sekretario di estado Alexandra Van Huffelen di Relashon den Reino i representante di entidat públiko Saba i Sint Eustatius a yega na palabrashon tokante esaki riba djárason 14 di sèptèmber.
“Durante mi bishita na Hulanda Karibense mi a tende di hopi hende kon sumamente difísil ta ku por ehèmpel no tin un notario disponibel. Òf ku no tin muchu eskoho pa loke ta trata banko i asta paga ku tarheta di banko ta hopi kompliká tin bia. Ta problema pa kua mester haña un solushon. E ta hasi bida difísil i ta stroba un bon desaroyo ekonómiko”, sekretario di estado Van Huffelen ta bisa.
Esei ta e meta tambe di e ‘taskforce’: solushoná puntonan di atenshon ku ta stroba mas desaroyo ekonómiko duradero.
Diputado na entidat públiko Saba: “E temanan ku e taskforce ta traha riba dje ta puntonan di atenshon di basta aña ku nos, komo gobièrnu insular i asosiashon empresarial di Saba, ta pidi atenshon p’e. No semper ku e resultado deseá. Pa e motibu aki, esaki ta un momentu importante awor ku e puntonan aki ta risibí atenshon di tur ministerio embolbí. Akseso na servisio bankario òf algu simpel manera haña un kódigo postal, tin bia ta kita for di bista riba agènda polítiko na Den Haag. Pa nos isla ku ainda ta den desaroyo, e ta esensial. Pa e motibu aki mi ta kontentu ku a establesé e akuerdonan tokante di e taskforce ofisialmente.”
Komisario di Gobièrnu interino di entidat públiko Sint Eustatius Claudia Toet: “Resientemente a inisiá ku servisio notarial bèk na Sint Eustatius i Saba. Nos ta hopi kontentu ku e servisio aki ku ta nesesario pa e islanan. Nos ta bai traha bon huntu den e taskforce pa garantisá servisio duradero na e islanan riba término largu. Ku esei nos ta wak tur e servisionan ku ta krusial pa desaroyo di Sint Eustatius.”
E problemanan ku e taskforce ta bai atendé, hopi bia ta kompliká i ta rekerí un aserkamentu konhunto di parti di tur partido embolbí. Pa e motibu ei a skohe pa forma e taskforce konhunto aki ku pa fin di aña mester produsí un plan di aserkamentu.
Entidat públiko Boneiru ta partisipá den e taskforce akí komo ‘miembro di agènda’ i di e forma ei ta embolbí den e inisiativanan di e taskforce.


text:
Kontrol di tráfiko
KOMUNIKADO DI PRENSA 400/2022
25 ougùstùs 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 24 di ougùstùs 2022 entre 16.30’or i 19.25or, personal di warda di polis di Rio
Canario i Punda, UST i Departamento di Tráfiko a tene un kontrol di tráfiko.
E kontrol aki tabata dirigí riba pasamentu den lus korá na Schottegatweg-Noord i krusada
Snipweg/Schottegatweg-Noord.
A parti un total di 83 prosès verbal pa e siguiente infrakshonnan den tráfiko.
Manehá un vehíkulo sin:
Faha di seguridat bistí;
Reibeweis bálido;
Seguro bálido;
Karchi di kùr bálido;
Plachi number, i tambe manehá un vehíkulo ku glas skur.
12 vehíkulo a wòrdu transportá ku kran bou di kondishon.
E kontrolnan aki ta kontinuá.


text:
Oranjestad -Fraccion di POR ta en espera di un encuentro cu Minister di Deporte, Alan Howell a duna di conoce durante e rueda di prensa di e fraccion. E ta bisa cu el a haya hopi peticion pa cu e veld di bala Xander Bogaerts na Lago Heights na San Nicolas, un veld cu a bay drasticamente atras. Un veld unda e muchanan ta train,cu tin e palonan di luz cu ta casi cay den otro poniendo e muchanan na peliger. Sin laga afo cu e muchanan mester di varios material por ehempel un batting cage.
Mientras tanto tin cu scucha cu e muchanan tin cu bende rifa pa nan por yega na e materialnan y kier hasta bende rifa pa drecha e facilidad na San Nicolas.
Fraccion POR tin esaki bon na bista y lo bishita e veld aki constantemente pa e team y mayornan sa cu fraccion di POR tin nan na pecho pa cu nan deporte y nan yiunan. Howell a indica cu lo bay haci todo lo posibel pa por yuda y pusha un tiki unda cu por, manera Lotto pa Deporte y cerca Minister di Deporte pa por yuda drecha e facilidad aki pa por tin un ballpark unda e muchanan por practica nan deporte trankilo y sin peliger.
Mas aleu e parlamentario di POR ta bisa cu a yega ora cu na momento cu bay over na construi un facilidad mester por conta cu un planning di con ta bay mantene e lugar tambe.
Finalisando Alan Howell ta felicita Minister di Deporte pa cu e anuncio di e construccion di Little League Ballpark na Dakota.
——————————————————————-
Oranjestad -Parlamentario Alan Howell ta lamenta e echo cu gobierno di AVP a dicidi di kita un otro negoshi di pariba di brug y mande pabou di brug. E ta referi aki na keuringslokaal cu a wordo kita for di Pos Chiquito y manda pa Barcadera.
E ta bisa cu no ta solamente e forma di actua dudoso di e ex minister Sevinger ta bin dilanti aki, unda a cera un deal cu un comerciante cu ta mara nos pueblo pa 5 aña largo cu un huur hopi mas halto y pa un area mas chikito, pero tambe e forma cu a dicidi di kita un otro lugar mas for di pariba di brug, perhudicando asina un biaha mas nos hendenan cu ta biba parti pariba di Aruba.
El a recorda con anteriormente e keuringslokaal tabata na San Nicolas y a wordo kita for di e sitio aki cu e consecuencia cu a afecta e negoshinan den e cercania. Awo a manda e keuringlokaal mas pabou, kite for di pariba di brug y e comerciantenan den e area seguramente lo bay sinti e consecuencianan tambe y e ta un forma di caba cu comercio pariba di nos isla.
Howell ta bisa, cu gobierno anterior no kier pariba di brug ni San Nicolas den ningun sentido bon, nan kier nan mes bon. Nan kier favorece nan mes y otronan prome cu nan pensa riba pueblo. Howell ta spera cu Gobierno actual tuma bon nota di e tipo di practicanan aki unda no ta mata unicamente e comerciante cu no tin e contract mas, pero ta mata full un pueblo di pariba di brug caminda ta haci e comercio mas malo.
Pa loke ta trata e empleadonan di DTI e ta kere cu nan tin un dolor grandi di laga un lugar cu por ta den nan mente no tabata mucho espacioso, pero awor a bay na un lugar cu ta hopi mas chikito.
Parlamentario di POR por a compronde cu gobierno a manda algun pregunta pa Aruba Villas N.V. (e compania cu a haya e contract nobo) pasobra algun vehiculo no por ni maniobra den e keuringslokaal nobo aki.
Fraccion di POR, mirando cu ta 67 mil Florin di placa di pueblo ta wordo paga pa luna, lo sigui vigila y controla cu cada punto cu tin den e acuerdo di huur cuadra y no lo ta acepta pa cualkier di e puntonan no wordo cumpli cune.
ora
or


text: KRALENDIJK – Tin un kaso andando aki na Boneiru kaminda tur tres diputado aktual a entregá keho di menasa ku morto riba nan. E kaso ta den man di Ministerio Públiko. Ta trata di un persona bibá na Boneiru. Ministerio Públiko a papia ku e persona relashoná ku e loke el a skirbi riba ‘Facebook’. A papia ku e persona i el a aseptá ku el a pone e teksto aki. E diputadonan a risibi menasa serio kontra nan bida. E teksto kontra diputado Elvis Tjin Asjoe, Nina den Heyer i James Kroon ta bisa: ”No ta e makambanan tin ku mata, ta e diputadonan ku a buta nan na poder, Elvis, James i Nina. Esaki a risibí un kantidat grandi di reakshon. Diputado den Heyer i Tjin Asjoe a ‘share’ e teksto riba ‘Facebook’, pa tur hende tuma nota, kon leu hende ta bai, pa akusá otronan pa medio di media sosial. Hopi di esnan ku a reakshoná a urgi diputadonan pa entregá keho. Otro nan a bisa ku Ministerio Públiko mester a aktua mesora ku man duru, pasobra loke a sosodé ta algu serio. Ministerio Públiko a aktua i a interogá e hòmber. A traha tambe un prosèsverbal di su deklarashon. Awor e kaso ta den man di Ministerio públiko, pa nan tuma e desishon si ta sigui ku e kaso mas leu si òf no.


text:
Setar ta coopera cu Censo2020
Pa medio di e comunicado di prensa aki Oficina Central di Estadistica kier gradici Setar N.V. pa pone nan tabletnan na disposicion di CBS pa cu Censo2020. E tabletnan aki lo wordo poni na bon uzo durante henter e proceso di conteo di Censo 2020 cu lo start dia 1 di october proximo.
Censo2020 ta consisti di 2 parti:
1-10 di oktober 2020: Conteo Online
1-26 di November 2020: Conteo di hogarnan cu no a participa den e Conteo Online
Durante di e periodo di e Conteo Online, e tabletnan di SETAR N.V. lo wordo uza pa monitorea e progreso di e conteo y tambe pa sostene y guia hogarnan na Aruba pa asina nan por yena e cuestionario di Censo 2020 online. E Conteo Online ta brinda e pueblo di Aruba e oportunidad pa yena e cuestionario di Censo 2020 riba nan mes y na e momento cu nan mes ta haya oportuno.
Hogarnan por haya acceso na e cuestionario door di bishita e website di Censo2020 www.census2020.aw y usa nan number di percela di WEB NV. Mester tene debido cuenta cu e cuestionario di Censo mester wordo finaliza den 1 solo biaha. E number di percela di cada hogar tambe por wordo usa solamente 1 biaha.
Hogarnan cu no tin un number di percela di WEB por yama CBS pa haya un codigo individual pa haya acceso na e cuestionario. Personal di CBS lo ta disponibel via whatsapp of telefoon via number 527 4444 y tambe via e-mail (census2020@setarnet.aw) pa yuda esnan cu ta yena e cuestionario online.
1-26 di November 2020 Conteo di hogarnan cu no a participa den e Conteo Online
Durante e periodo aki e tabletnan lo wordo uza pa tellers cu lo bishita e hogarnan cu no a yena e cuestionario online. Di e forma aki, e entrevista lo bay hopi mas lihe y e datonan colecta lo wordo warda di biaha na un forma digital.
CBS kier uza e oportunidad aki pa encurasha tur hogar na Aruba pa yena e cuestionario di Censo online. Actualmente Aruba ta pasando door di un temporada dificil, pero net den e momentonan aki e ta di sumo importancia pa colecta datonan di e situacion real di hogarnan na Aruba. CBS kier a pidi cooperacion di tur hogar pa coopera cu Censo 2020. Un bez mas CBS kier a gradici SETAR N.V. pa nan cooperacion pa cu Censo2020.


text:
E aeropuerto Simón Bolivar di Caracas, Venezuela, a yega e prome 50 mil dosis di e vacuna di China di laboratorio Sinopharm, mescos cu carga di insumo medico, manera mondmask y test pa diagnostico di covid-19, asina e informa fuente oficial di gobierno venezolano.
E ministerio di salud di Venezuela a aproba e uso di e vacuna di Sinopharm manera parti di nan plan di inmunisacion contra e coronavirus. Presidente Nicolas Maduro a bisa su medionan social:
“Na nomber di e pueblo Venezolano, ta agredece nos ruman presidente Xi Jinping y e pueblo Chines pa nan spirito di cooperacion y solidaridad pa nos pais Venezuela”, el a bisa.


text:
Minister di Cultura Xiomara Maduro ta invita comunidad:
*Celebrando 65 aña cantando y tocando pa su pueblo…
ORANJESTAD (AAN): Etty Topenberg ta wordo considera como un di e cantante y compositornan Arubano di mas importante, emblematico y legendario di henter nos historia como isla y como pais. Su carera musical a cuminsa na aña 1957 tocando cu su amigonan pa un señora masha popular e tempo ey den Companashi: Shi Clotilda.
Parti di e momentonan di mas culminante di su carera tabata na aña 1978 y na 1991 caminda Etty hunto cu su Trio Huasteca ta bira e prome artistanan Arubano cu ta representa nos Pais dos biaha den Festival internacional di OTI, un di e festivalnan musical internacional di mas renombre di tur tempo.
Otro logro importante ta su composicion “Balia di Sehu” cu a wordo decretal como un Earth Song, pues un cancion cu ta wordo considera como un himno di humanidad. E cancion aki ta wordo presenta na numeroso ocasion den e teatronan di mas renombra y door di e coronan di mas popular internacionalmente.
Na su 78 aña di edad actualmente, nos por mira atras riba un carera y trayectoria impresionante di Etty como cantante, compositor, musico y educador.
Su logronan, exitonan, premio y reconocementonan ta excepcional y numeroso. El a representa Aruba na varios pais rond di mundo y ta varios ta e cantantenan cu a interpreta su composicionnan. Masha poco artista sinembargo tin e privilegio y dicha di por cumpli 65 aña activo den e mundo di entretenimento.
Desde algun dia caba nos por a scucha varios comentario cu lo tin un proyecto hopi special na caminda pa honra Etty pa e logro aki. E noticia aki a haci su fanaticonan masha contento y entusiasma. Finalmente fundacion Go Cultura, Unoca, Departamento di Cultura Aruba y Ministerio di Finansa y Cultura a anuncia e homenahe dedica na nos Etty Toppenberg.
Minister Maduro ta informa cu esaki lo ta un homenahe carga pa un elenco impresionante di e streanan di mas briyante di e mundo musical di nos pais cu na mes momento ta amigonan di semper di Etty. Hunto cune, nan lo presenta su exitonan musical y celebra hunto cu Etty Toppenberg, 65 aña magnifico di musica, inspiracion y alegria.
Minister Maduro ta haci un invitacion na nos pueblo pa asisti na e homenahe special aki cu ta un evento publico cu lo tuma lugar riba Plaza Nicky Habibe.
Diabierna 12 di augustus tur cos lo cuminsa pa 7’or y lo termina 10’or di anochi.
{gallery}Homenahe na Etty Toppenberg, e trovador di Aruba{/gallery}


text:
regla di seguridat (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 289 bia
- deskripshon: regla ku ta inkluí medida i rekurso pa evitá situashonnan peligroso na trabou manera material antislep den sala di baño òf hantskun i paña pa protehá kurpa durante trabou.
- hulandes: regels voor veiligheid
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
regla di seguridat
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
regla di seguridat
anterior i siguiente


text:
Tag Archives: Korsou
E estudio resien di Snijders (Vrije Universiteit na Amsterdam) a surti efekto polítiko: preguntanan parlamentario di Nevin Özütok (GroenLinks). Özütok tin tur tipo di komprondementu ku ya pa vários aña ta laga e habitantenan bou di huma di refineria Isla na kaya, pasobra gobièrnu di Curaçao nunka no a mantené Isla na lei. Ni maske, resientemente, hues a konstatá ku Isla ‘a aktua ilegalmente’, surpasando e normanan medioambiental, ku pa kolmo ta muchu fofo. Ta di lamentá. Gobièrnu di Curaçao … Lees meer
Miéntras ku PdvSA i e kompanianan anónimo di gobièrnu tin benout, habitante bibá pabou di refineria porfin por hala rosea normal atrobe. Tempu ta turbulento ku e beslag di masoménos 2 miar di dòler ku ConocoPhilips a pone riba PdVSA. Vários korant a relatá esaki. Èxtra por ehèmpel a konstatá: “Interes general ta mas grandi ku di ConocoPhilips” i Antilliaans Dagblad: “PdVSA su ousensia ta bria”. Ku un bista ekonómiko, PdVSA, pues, ta parse un partner inkonfiabel pa Pais Kòrsou, … Lees meer
Mirando notisia di e último dianan, ta komosifuera fundashon SMOC ta eksigí 75 mion florin di Isla i ta peligrá futuro di Isla. E notisianan akí ta leu for di bèrdat. SMOC ta informá loke ta e kaso eksaktamente. SMOC TA UN DI E 26 DEMANDANTENAN DI 75 MION FLORIN E kaso di 75 mion florin ta un kaso di e demandante prinsipal Stichting Humanitaire Zorg i demandantenan sekundario: SMOC i 24 habitante (4 ta hulandes europeo, 20 ta yu … Lees meer
SMOC a indiká diferente biaha kaba ku e konsentrashon di dióksido di suafel (SO2) pabou di e tereno di Isla ta pertenesé na tòp di mundu; esta den sentido negativo. Ta konosí ku hopi habitante ta lucha ku nan salubridat. World Health Organisation (WHO) ta remarká tokante esaki: ,,SO2 can affect the respiratory system and the functions of the lungs, and causes irritation of the eyes. Inflammation of the respiratory tract causes coughing, mucus secretion, aggravation of asthma and chronic bronchitis … Lees meer
Ta masha fásil pa laga málkomprondementu kana rònt den mundu. Esaki a sosodé siman pasá, ora Antilliaans Dagblad a publiká un artíkulo ku e kabes engañoso “Kalidat di airu ta kumpli ku norma”. Nos di SMOC ta mustra ku e midimentunan, referí na dje den e artíkulo konserní, no a tuma lugá rondó di refineria, sino ta konta pa un midimentu so tumá na Julianadorp serka di Vespuccicollege, un lokashon ku ta keda nèt pafó di e límite di e … Lees meer
Masha hopi biaha kaba SMOC a mustra riba garantia (òf funshon di garantia) manera ofisialmente esaki ta konta pa reino hulandes. Den Statüt di Reino esaki ta ankrá den Artíkulo 43, Insiso 2, tradusí: 1. Kada pais di reino ta pèrkurá pa realisá derecho i libertat humano fundamental, seguridat hurídiko i solides di maneho. 2. Garantisamentu di e derechonan, libertatnan, seguridatnan hurídiko i solides di maneho akí ta asuntu di Reino. Lenga kla. Na komienso di aña 2016, Parlamento hulandes … Lees meer
E emishon di dióksido di suafel (SO2) di luna pasá tabata apsurdo atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = … Lees meer
Esaki no a pasa niun hende forbei: e kimamentu na Isla dia 21 di mei último. Korant na Hulanda i na Kòrsou i tambe medionan internashonal a dediká ampliamente atenshon na e sigaria kanseroso di mas grandi na Reino Hulandes: refineria Isla. Anto pa kolmo resientemente gobièrnu di Kòrsou a deklará, entre otro den Antilliaans Dagblad, ku Isla no ta tene su mes na e lisensia di medioambiente. Pa SMOC esaki no tabata niun sorpresa ètòl, ni tampoko e kandela … Lees meer
Aki poko dia tin elekshon. Vários tópiko ta importante, ma refineria Isla sigur ta un di nan. Tin hende ta bisa ku e tereno di ISLA ta kurason di Kòrsou. Ta bèrdat. Ekonómikamente por ehèmpel, pero e kurason no ta bati meskos ku laga nos bisa sesenta aña pasá. Pa ilustrá esaki: empleo a baha, segun Refineria di Kòrsou, di 12.631 obrero na 1952, ku un sierto kantidat di poblashon, na masoménos mil trahadó awor, ku un poblashon hopi mas … Lees meer
SMOC ta boga, pa vários aña kaba, ku mester hasi mas tantu midimentu. Pa vários aña SMOC ta boga pa gobièrnu tin ku mantené lei pa pèrkurá ku emishon for di tereno di Isla ta baha te proporshonnan normal, mas humano. Ta p’esei SMOC ta pro-aktivo, kompará ku gobièrnu di Kòrsou, pa publiká tur midimentu di airu. Mayoria di biaha esaki ta konta pa midimentu hasí na Beth Chaim. Aki e nivel di materia venenoso hopi biaha ta haltu. Mas … Lees meer


text: Aktividat di siklon tropikal (depreshon tropikal, tormenta tropikal i orkan) riba Region Atlántiko (Osean Atlántiko Nort, Laman Karibe i Golfo di México) tabata hopi abou for di prinsipio di luna pasá. Esei no ta kita ku ketu bai e aktividat aki por oumentá un momentu pa otro. No lubidá ku Kòrsou i su islanan ruman, Aruba i Boneiru, ta situá na rant di e asina yamá region di orkan i ku ta bon pa tur hende sa bon kon pa prepará pa e posibel menasa i impakto di un siklon tropikal riba e islanan aki tambe. Athunto por mira e perspektiva mas resien pa Temporada di Orkan 2022.


text:
The Oasis Farm Aruba un ehemplo den varios aspecto
Diaranson atardi Minister Ursell Arends hunto cu Santa Rosa a haci un bishita na The Oasis Farm Aruba. Un bunita proyecto cu Sr. Ruthsel Emer a cuminsa cu’ne y a crec’e pa bira un atraccion turistico pues tambe un luga hopi gusta door di nos localnan. Oasis Farm Aruba ta sirbi como un ehemplo den varios aspecto pues un proyecto cu a keda expande su operacion den 2022 cu exito pero alabes lamentablemente no ta cumpli cu tur rekisitonan pa cu e terenonan unda a expande riba dje.
Fin di juni ora Aruba tabata bou di menasa di Ola Tropical Bonnie, Dienst Openbare Werken (DOW) mester a pasa rond di Aruba pa controla y zorg cu tin fluho adecua di tur rooi y e terenonan unda e awa mester pasa pa yega lama bek, esaki den eventualidad cu lo tin un yobida fuerte. Den e proceso DOW a bin constata cu e tereno unda Sr. Emer a expande The Oasis Farm riba dje ta un di e tereno nan strategico di DOW pa preveni un catastrofe pavia di yobida fuerte.
Minister Arends su posicion den esaki ta, cu aunke un bunita proyecto berdad, cu ta aporta na conocemento riba agricultura y tambe encurasha siguridad di cuminda, pero no por a impedi trabou di DIP/DOW pa algo cu a wordo haci contra ley of sin e debido vergunningnan cu ta posee un riesgo pa siguridad general. Un proyecto cu tabata ser haci cu hopi amor y dedicacion, pero den un situacion potencialmente desastroso, no por pone siguridad publico na riesgo, den e caso aki door di obstaculisa pasada di awa.
No obstante, como minister di sector primario, minister Arends a haya importante cu e proyecto aki no bay perdi y a pidi cooperacion di DOW pa duna e propetario mas tempo pa por desmantela y re-aloca di moda cu e no ta cai mas riba e tereno cu e no tin permiso p’e. DOW y DIP a bai di acuerdo y a duna e propetario 2 luna di tempo.
Durante e tempo aki, minister Arends hunto cu Santa Rosa a cuminsa na sondia con por yuda re-aloca The Oasis Farm Aruba y haci e laso ente “The Oasis Farm Aruba” y Santa Rosa uno mas estricho. Esaki pa yuda re-establece e proyecto den futuro y unda e por expande adecuadamente y tambe pa asina por intercambia Data y informacion cu Santa Rosa tocante su plantacionnan.
Di parti di miniserio di Naturalesa, ta desea The Oasis Farm hopi exito y ta aplaudi tipo di proyectonan cu ta aporta na Aruba su sector primario y nos comunidad henter, pues ta brinda cooperacion di ministerio caminda cu por.


text:
Minister Geoffrey Wever riba situacion di Stacion di Gasolin Aruba Banker’s Association a acorda pa suspende fee te 1 october
Minister Geoffrey Wever riba situacion di Stacion di Gasolin
Aruba Banker’s Association a acorda pa suspende fee te 1 october
Manera mi a tuma nota di e publicacion di e doñonan di gasoline stations cu nan no lo acepta pago via tarheta mas y solamente cash mi a tuma contacto inmediato cu Aruba Gas Dealers Association (“AGDA”) y tambe cu Aruba Banker’s Association (“ABA”) pa purba intermedia y wak con por yuda na yega na un solucion.
Dialuna mainta mi a reuni cu AGDA y cu ABA pa scucha nan posicion. Mi a puntra ABA pa temporalmente suspende nan decision pa cobra e fees pa un periodo di 3 luna pa asina Gobierno haya tempo pa busca un solucion husto den beneficio di economia Arubiano sin perhudica e situacion financiero di e empresarionan, cual ta opera bou di margin di ganashi stipula pa ley.
ABA a informami cu nan ta compronde e peticion di Gobierno y cu nan ta suspende nan decision te cu 1 october proximo pa cobra e fees pa asina Gobierno haya tempo pa por intermedia y traha riba un solucion. Mirando e posicion aki di ABA, AGDA tambe a informami cu nan ta suspende nan decision te cu 1 oktober, pues pa awor tur consumidor por keda paga cu tarheta di debito of credito na cualkier gasoline station.
Mi ta gradici tanto ABA como AGDA pa coopera cu mi peticion. E dianan nos dilanti nos lo investiga con por yega na un areglo husto, den beneficio di economia di Aruba y tur consumidor.


text:
Comision di Recuperacion Economico a continua cu segundo sesion
Comision di Recuperacion Economico a continua cu segundo sesion
Diaranson 7 di juli a tuma luga e di dos sesion di e Comision Recuperacion Economico institui door di Minister Geoffrey Wever. E comision ta trahando hunto pa formula incentivanan fiscal y economico cual lo mester stimula inversion y economia di Aruba.
Clima empresarial, facilidad legislativo, recompensa fiscal pa cierto inversionnan y condicionnan necesario ta keda central na e discusion. Di parti di gobierno di Aruba esaki por sirbi como un herment pa stimula e tipo di inversionnan necesario cu lo por beneficia comunidad y crea balor agrega pa pais.
Un hopi bon sesion, caminda a cuminsa structura e metanan cu kier logra, y e incentivanan necesario pa logra e metanan aki. “Nos ta contento cu e direccion cu e reunion ta tumando, awe tabatin hopi bon idea presenta y aki bo ta wak cu Aruba su sector comercial ta creativo, tin hopi conocemento y kier contribui”, Minister Wever a menciona.
Lo sigui colabora entre e comision dentro e dianan binidero. Por spera cu un raport final lo ser presenta dentro di algun siman na Gobierno di Aruba. Minister Wever ta hopi positivo riba e bon recomendacionnan poni riba mesa, y cu implementacion di esaki lo aporta na Aruba su resiliencia y determinacion pa desaroya un economia moderno y duradero.


text:
Riba djárason 15 di desèmber, atardi 5:30 or, Pastor Marc di Parokia Coromoto ta tene un Santo Sakrifisio di Misa na e sitio di Krus den Piedra na Nort di Saliña riba petishon di Fundashon Nawati.
E sitio Krus den Piedra ta un sitio ku e indjannan di Kunuku Bieu tabata konosí komo un sitio di selebrashon i ku despues katólikonan di Nort di Saliña tambe a usa pa tene proseshon i pa tene misa òf lòf. E kustumber akí a disparsé na sierto momentu den historia di e bario. Krus den Piedra ta keda serka di Skol Amplio Papa Cornes tras di e kasnan di FCB na Kaya Pueblo. Ora ku tabata desaroyá e plannan di konstrukshon di e skol fundashon Nawati entre otro a sali na vanguardia di mantenshon intakto di e sitio di Krus den Piedra, pa historia di bario.
Ku e selebrashon di un Santu Sakrifisio di Misa riba 15 di desèmber ku koperashon di Pastor Marc na e sitio, Nawati ke rebibá e kustumber katóliko di tene selebrashon religioso na Krus den Piedra. E misa lo ta un misa kòrtiku i tin ku tene kuenta ku esaki ta tuma lugá den naturalesa puru di bario i lo mester bini ku stul òf banki sólido ku por usa riba tereno di kunuku. Nawati ta invitá norteñonan deboto pa bin tuma parti na e Santu Sakrifisio di Misa bou di mantenshon di e medidanan di Covid 19. Teniendo kuenta ku e situashon primitivo na Krus den Piedra i ku den e temporada akí ta bira skur tempran e selebrashon lo unu kòrtiku.
Por alkansá Krus den Piedra na altura di e krusada di Kaya Pueblo ku Kaya Oneida, pegá ku e konstrukshon ku ta tuma lugá patras di iglesia Kas di Dios. Akí mester sigui i drenta e tereno di stashoná outo pa maestronan di e skol Amplio Papa Cornes. Aki ta haña e entrada pa yega na e sitio Krus den Piedra. Nos ta spera boso pa por kuminsá na tempu.


text:
Señora, bon siman; poko dia ei mi a tende na radio un minister di Ulanda a laga sa ku nan ke pa Kòrsou bai for di Reino pa kaba, manera e ta bai hasi un moshon pa saka Kòrsou afo. E kos ei por?
Bon siman na tur mi fiel lesadónan. Mare tur bosnan deseonan positivo por kristalisá no awe so, pero pa semper! Ban wak e pregunta di siman:
Señora, bon siman; poko dia ei mi a tende na radio un minister di Ulanda a laga sa ku nan ke pa Kòrsou bai for di Reino pa kaba, manera e ta bai hasi un moshon pa saka Kòrsou afo. E kos ei por?
Danki pa e pregunta i sigur unu hopi interesante, laga nos ban wak. Ántes tabatin hopi pais ku estadonan grandi a kolonisá. Kòrsou tambe a wòrdu kolonisá dor di Hulanda. Hopi pais ku a wòrdu kolonisá na un momentu den tempu tabata ke nan independensia i hasta tabatin pais ku mester a bringa pa nan bira liber.
Den esei na aña 60, Nashonnan Uní a bin ku un resolushon, den kual a stipulá ku kada pais tin mag di determiná ki status nan mes ke politíkamente. Esei nos ta yama “zelfsbeschikkingsrecht”; kada pais por determiná nan status polítiko i asina tambe nan lo lucha pa desaroyo finasiero, ekonómiko, sosial i kultural.
Un pais por invoká su derehi riba outo determinashon p’asina e por bira outónomo i haña su independensia. Mester puntra e suidadanonan di e pais kiko nan ke, mayoria di biaha esei ta tuma lugá via di un referèndum. E pais kolonisadó mester hasi tur kos pa yuda e pais jega na e status ku e ke, i no mag di strob’é den e proseso.
Na aña 1951 nos a haña en prinsipio, nos outonomia; e no tabata kompleto, pero e artíkulonan ku lo a stroba nos, nos por a kitanan gradualmente; esei nunka no a sosodé te 10-10-10 ora nos a bira interdependiente den un reinado, lokual no tabata ní un paso dilanti pa ku nos otonomia.
Outonomia no solamente ke men ku bo POR kuida bo mes, pero tambe ku bo KÉ kuída bo mes, i a mustra den e delaster 60 aña ku NOS NO KE ESEI.
Nos no ké kuída nos mes, nos no ta kuída nos mes, nos no ta outónomo i ta mustra kla kla ku nos sigur no ke un independensia kaminda nos tin ku kuída nos mes.
Tratádonan internashonal ta bisa ku un kolonisadó tin ku yuda un pueblo bira outónomo, i tanten un pueblo no ta outónomo un kolonisadó no por fòrsa un pueblo para riba su mes pia kaminda klaramente e pueblo no por, ní ké esei.
Dus riba señora su pregunta: “Ta posibel e kos ei?” e kontesta ta -kon ku e minister hulandes ke lora su kurpa- “NO POR!”
Kòrda mi tei semper pa bo!


text:
Noord Lab Center NV dba MEDLAB ta sigui consolida su mes como un laboratorio cu standard di calidad hopi halto na ARUBA
Na e luna aki, Noord Lab Center NV dba MEDLAB a ricibi e certificacion ISO 9001:2015 for di e prestigioso organizacion British Standards Institution.
Noord Lab Center NV aki a haya su certificacion pa prome biaha na anja 2007, den e tempo ey e certificacion a tuma lugar bao di norma ISO 9001:2000 y dor cu e certificado tin un validez di tres anja, e laboratorio a sigui mantene y mehora su sistema di calidad y di e manera aki despues di un proceso di auditoria hopi intesivo a logra re-certifica bao di e norma nobo, esta ISO 9001:2008. Y aworaki a logra move satisfactoriamente y recertifica bao ISO 9001:2015. E laboratorio aki no no solamente ta conta cu Certificacion ISO 9001:2015 tambe e ta Acredita bao di e standard ISO 15189:2012, di manera cu ta e unico laboratorio na Aruba y den henter area di Caribe cu ta sostene un Certificacion yun Acreditacion cu norma nan ISO.
Kiko kier men certificación ISO?
Certificacion ISO 9001 ta garantisa cu un empresa a implanta un Sistema de Calidad cu ta efectivo pa sigura cu su producto of servicio ta cumpli cu loke e cliente tin mester.Tur norma ISO ta keda sigui constantmente un revision cada certo tempo pa evita cu nan ta keda obsoleto. E ISO nobo aki 9001:2015 ta presenta un enfoke preventivo dor di analisis di risico y oportunidad. A nace diferente concepto manera e contexto di organizacion –si nos tene na cuenta e concepto di globalización cu ta afecta tur empresa sea chikito of grandi-. E norma aki ta acerca e organizacion dunando mas importancia na un maneho integral. Tur persona implica den e Quality Management System ta rekeri oranan di formacion y studio algun menos cu otro pero tur hende mester sigui esaki.
Den un mundo asina competitivo ta importante pa conta cu’n garantia cu ta certifica e calidad di un institucion of compania. Calidad ta un criterio cu ta wordo scohi door di un negoshi cu finalidad di mehora su procesonan operativo y su servicio. E idea di kico kier men un servicio di calidad ta varia pasobra e ta un criterio hopi subhetivo, ey nan ta unda norma ISO 9001 ta drenta y ta hunga un rol hopi importante.
Un certificacion ISO 9000 ta indica cu compania ey a implementa un sistema pa garantiza cu e producto of servicio ta cumpli constantemente cu normanan internacional di calidad.
Ken ta otorga e certificacion?
E certificado cu ta bisa c’un empresa ta cumpli cu normal ISO 9001 solamente por wordo emiti pa un organismo de certificacion acredita. Den e caso di Noord Lab Center NV dba MEDLAB a wordo scohi British Standard Institution BSI cu ta un pionero na nivel mundial. BSI ta un di e companianan mas grandi di certificacion rond mundo. BSI a wordo crea na United Kingdom 117 anja pasa y ta stableci na 172 pais, nan ta juda rond di 80 mil cliente pa haci di excelencia un habito y un costumber.
Nan ta entre e organismo nan di certificacion di quality management system mas respeta rond mundo y nan mes ta acredita pa 20 acreditation bodies internacional entre nan: ANAB di Merca, UKAS di Inglaterra, CNAB di China, INMETRO di Brasil, JAB di Hapon.
Pues conta cu un certificacion emiti pa un empresa manera BSI ta un orguyo y satisfaccion na un esfuerzo constante y un trabao duro.
E compromiso ta sigui
E implementacion di un Quality Management System ta crea un disciplina y cambio di actitud den tur e personanan involucra.
Pa un compania sostene tanto un acreditacion como un certificacion ta trece cune un compromiso hopi grandi tanto di empleadonan paden di e compania como di e compania pa cu e comunidad. P’esey Noord Lab Center ta sigui traha duro pa sigui mantene su control di calidad di tur su testnan de e miho manera posible, ta focus hopi riba mejoramiento continuo di su procesonan pa satisface e clientenen cu tur su rekisitonan y ekspectativanan.
Noord Lab Center dba MEDLAB ta traha profesionalmente pa duna su pashentnan e miho servicio y asina cumpli cu tur nan expectativannan, no solamente di e pashentnan, pero di nan famia tambe.
Paso “Bo Salud ta Merece e Miho”


text:
Lionel Pietersz un Boneriano legítimo de pura sepa ya pa hopi aña establesé na Hulanda. Durante dianan di Regata 2019 Lionel konosí pa Layo, tabata na Boneiru i a keda algun siman. E tabatin fakansi di trabou sinembargo tarea na kas a kontinuá. El a hasi diferente kos na Boneiru durante e dia nan, entre otro kambia dak di kas di su mama. El a menshoná ku Boneiru ta e lugá ku mas e stima i ta sintié na kas. E ta biba leu pa motibu di kompromiso, sinembargo sèmper Boneiru ta den su kurason. “Ami a nase na Boneiru bai skol i despues momentu mi tabatin 24 aña mi a bai biba Hulanda. Awor ya ta 21 aña na establesé na Hulanda. Na 1998 mi a tuma desishon pa bai Hulanda pa mi yunan unda nan por a haña mihó guia e tempu aya. Na Boneiru mi tabata traha pa e kompania ‘De Antillen N.V.’, ku tabata drecha entre otro kareteranan i ami a traha den e parti di ‘krusher’. Mi último trabou na Boneiru tabata kaminda e kompania a traha e área pa praktiká tènis na kas di famia de Jongh,”Layo a konta
HULANDA
“Mi a yega Hulanda pa duna e yunan un bon oportunidat pa nan edukashon. E tempu aya Boneiru no tabata bai den bon direkshon i tabata e motibu ku mi a opta pa bai Hulanda. Situashon ekonómiko no tabata di kanta makamba. E yunan a bai bon na skol i esun mas chikitu a kaba skol i ya ta traha. Pues mi a logra e meta i ta hopi orguyoso di mi mes. Ami a hasi diferente kurso entre otro kon pa atendé ku mashin, forklift i e parti di seguridat pa atendé ku trabou di e mashin nan. Mi promé trabou na Hulanda tabata manehá ‘Heftruk’. Famia tei i mester traha pa por ta responsabel pa nan. Momentu mi a yega Hulanda mi a pidi ‘uitkering’, sinembargo nunka mi a risibí e pago. Semper mi a traha p’ami sèn i no stens pa gobièrnu kria famia i ami. 21 aña trahando na Hulanda i tur kos ta kana stabil den mi trabou loke mi tin bon konosementu pe. Manera ya mi a menshoná mi a kuminsá ku ‘Heftruk’ i a bira ‘voorman’, despues a presentá un oportunidat pa ‘all aront magazijn mede werker’. E departamentu ku mi tabata laborá aden tabata bai sera, pues mi mester a buska algu otro pa kontinuá. E otro trabou mi a ehersé e trabou komo asistènt shef. Despues di algun aña mi mes a tuma e desishon pa stòp di traha na e kompania.
2006 mi a bai laborá na ‘Van Vliet Watering‘
2006 mi a bai traha na ‘Van Vliet watering recycling bedrijf’ i tabata manehá un ‘Soteer kraan’. Aki mi a traha di solamente 2 luna. Momentu mi a tuma nota di un otro kompania di un oportunidat pa un trabou na ‘MNO Vervat’, mi a bai traha aya , ku tabata un ofisina mas serka di kaminda mi ta biba. Na MNO Vervat mi a bai atendé ku loader, te ku 2011. Despues nos a pasa pa ‘Boskales’ debí ku ‘MNO Vervat’ a bira ‘Boskales’. E mashin ku mi ta manehá ta un loader 938M. E kompania ta hasi diferente tipo di trabou. Drecha kaminda, drecha dijk, mantené infrastruktura, túnel djis pa menshoná algun. Ku regularidat ta eksihí pa sigui kurso i treinen pa bo ta ‘Up to date’,”Layo a konta.
Kaya nan na Boneiru
Den kombersashon ku Layo el a konta ku na Boneiru nan ta atendé straño ku drechamentu di kaminda. Layo:”Na Boneiru mi a tuma nota ku ta atendé straño ku drechamentu di kaminda. Ta saka e parti di fundeshi i yena esaki ku tera nobo promé ku pone asfalt, kontrali loke ta hasi na Hulanda i diferente otro parti di mundu si por bisa asina. Loke nos ta hasi na Hulanda ta kita djis algun centimeter for di e asfalt eksistente i pone un kapa di asfalt nobo. Ken ami ta pa bisa kon mester ehersé e trabou pa e ta mihó. simplemente na mi pareser e saka mentu di tera, esta e fundeshi, ta pone ku e trabou ta mas hopi dia , mas sèn i por hasi otro ku mes òf mihó resultado.
Boneiru ta den bon desaroyo.
Boneiru ta den bon desaroyo. Ta notabel último añanan, sigur for di 10. 10 .10 pa awor, tin adelanto. Turismo a mehorá, hopi kas kompará ku pasado i hopi hende ta interesá den un kas na Boneiru pa kumpra òf traha pa bin biba na Boneiru. Por lo pronto ami ta keda Hulanda. Hulanda ta bon sigur pa e próksimo añanan. Boneiru ta paraiso. No tin hopi regla manera ta e kaso na Hulanda. Esnan biba na Boneiru mester apresiá apesar ku nos ta parti di Hulanda nos ta nos ta poko aliviá di tur medida ku na Hulanda si te eksistí. Kisas tin kos pa drecha loke ta e kaso tur parti di mundu, sinembargo aki ta dushi:”Layo a tèrminá bisando. Bon kambio di aña pa tur hende.


text:
Kamerlingh Onnesstraat – Diabierna mainta rond di 10’or polis a bay den Kamerlingh Onnesstraat pa un accidente cu hende herida.
Cuatro auto
Na yegada polis a constata cu tawata trata di un boksmento entre 4 auto. E prome auto tawata e Van di un fastfood cu ta den noticia ultimo dianan, e di dos ta un Hyundai suv, di tres un Mitsubushi Montero Sport y e ultimo ta un Kia Rio.
Chauffeur di e Kia Rio cu ta un hoben tawata esun cu a ricibi mas golpi y mester a wordo atendi na e sitio door di Paramediconan.
Su vehiculo tambe tawata esun cu a ricibi casi tur e daño material.
Polisnan di trafico a presenta na e sitio pa atende e boksmento aki, unda cu por mira cu e autonan no a mantene distancia y/of regula nan velocidad.


text:
Emanstraat – Diahuebs mainta den careda di 11’or personal di un luga cu ta fia placa a pidi asistencia di polis pa un cliente cu segun nan tawata agresivo.
E cliente aparentemente no tawata contento cu algo paden y segun e personal e lo a bira hopi fastioso.
Na salida di e cliente cu a parkeer su auto den porta di luga, por a mira un security sali y nota su number di auto pa entrega na polis
Basta rato despues polis a presenta pa tuma dato di locual a pasa den e luga, y kizas lo por mira imagennan di camara di seguridad di locual por a bay robes.


text:
Señor ta mi wardador,
mi’n tin falta di nada;
den cunucu di yerba berde,
E ta pone mi sosega,
E ta hibami na awanan tranquil,
pa mi bolbe haya forsa
Salmo23:1,2,3
Conforme cu boluntad di Dios nos ta participa fayecimento di:
Emilia Maduro
Mihor conoci como:
“Wina”
*19-08-1955 – †09-09-2022
Nos kier a cuminsa na menciona cu acto di despedida a tuma lugar Diamars 13 di September 2022, na Ad Patres Funeral Home & Crematorium den seno familiar manera nos defunto stima Emilia Maduro semper a desea.
Nos kier a gradici tur esunan cu a haci yamadanan telefonico y manda mensahenan via Whatsapp, Facebook y e gesto nan bunita cu nos por a ricibi.
Tambe nos kier a gradici Ad Patres Funeral Home & Crematorium pa e bon servicio y trato cu nos a ricibi.
Alavez nos ta invita tur famia, bisiña, amistad y conocirnan pa compaña nos na e
Santo Sacrificio di misa cual lo tuma lugar; Diasabra 17 di September 2022, for di 7’or di anochi na Misa Inmaculada Concepcion Santa Cruz.
Boso presencia lo ta altamente aprecia.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecida.


text:
San Miguel: Diabierna den oranan di anochi a sosode un accidente entre un brommer y un pickup riba e caminda di San Miguel. Pa un of otro motibo e motociclista no por a controla su velocidad na tempo y a dal patras di un pickup.
E impacto tabata hopi fuerte cu e motociclista cu e no tabata dunando senjal di bida. Mesora a pidi ambulance y polis cu maximo urgencia. Na yegada e paramediconan di ambulance no por a haci nada mas pa e motociclista, e la fayece.
Polisnan na e sitio mesora a cera e caminda y a pidi pa departamentonan concerni pa cuminsa cu un investigacion. Slachtofferhulp a wordo pidi na e sitio pa atende cu e famia cu tambe despues di un ora lo a yega na e sitio. Departamento tecnico y specialistanan di trafico tambe a presenta pa cuminsa asina cu e investigacion.
Transportwagen di polis a wordo pidi pa motibo cu a detene un persona na e sitio, tabata trata di e chauffeur cu lo a wordo transporta pa warda di polis pa asina den tur trankilidad lo mester duna su declaracion.
Dokter Texier a presenta na e sitio y a constata 9:50 morto di Carlos A.Rojer(49), cu tabata biba na Washington. Carlos den pasado tabata traha na departamento di Impuesto y despues a bay traha na AAA (Airport).
Team di Arubanative.com ta extende su mas profundo palabranan di condolencia na famia di e fayecido.